pythainlp/thai-wiki-dataset-v4 huggingface dataset:
คริส เทย์เลอร์ (นักออกแบบวิดีโอเกม)

คริส เทย์เลอร์  เป็นนักออกแบบวิดีโอเกมชาวแคนาดาที่รู้จักกันในซีรีส์"โทเทิลแอนไนอะเลชัน" และ"ดันเจียนซีจ" รวมถึง"ซูพรีมคอมมานเดอร์" ตลอดจนร่วมก่อตั้งแก๊สเพาเวิร์ดเกมส์ซึ่งเป็นสตูดิโอเก่า โดยใน ค.ศ. 2002 เว็บไซต์เกมสปายได้ยกให้เขาเป็น "บุคคลที่มีอิทธิพลมากที่สุดลำดับที่ 30 ในวงการเกม" ส่วนใน ค.ศ. 2019 เขาได้เปิดเผยว่าเขากำลังทำงานในคานูกิ ซึ่งเป็นแพลตฟอร์มเกมระบบคลาวด์ และพัฒนาเกมต่อไปของเขาที่ชื่อว่า"อินเตอร์กาแล็กติกสเปซเอ็มไพร์"
อาชีพ.
คริส เทย์เลอร์ เกิดในรัฐบริติชโคลัมเบีย และได้เริ่มต้นในอุตสาหกรรมวิดีโอเกมในช่วงปลายคริสต์ทศวรรษ 1980 ที่ซอฟต์แวร์ดิสทิงทีฟ ในเบอร์นาบี เกมแรกของเขาคือ"ฮาร์ดบอล II" ซึ่งเปิดตัวใน ค.ศ. 1989 เมย์เลอร์ได้ย้ายไปซีแอตเทิล รัฐวอชิงตัน ในเดือนมกราคม ค.ศ. 1996 เมื่อเขาร่วมงานกับเคฟด็อกเอนเตอร์เทนเมนต์ในฐานะนักออกแบบและหัวหน้าโครงการสำหรับวิดีโอเกมวางแผนเวลาจริงอย่าง"โทเทิลแอนไนอะเลชัน" และภาคเสริมแรกอย่าง"" เขาได้ก่อตั้งบริษัทแก๊สเพาเวิร์ดเกมส์ในเดือนพฤษภาคม ค.ศ. 1998 และออกแบบเกมแอ็กชันเล่นตามบทบาทอย่าง"ดันเจียนซีจ" และภาคต่ออย่าง"ดันเจียนซีจ II" ซึ่งได้รับการเปิดตัวใน ค.ศ. 2005
ในนิตยสาร"พีซี เกมเมอร์" ฉบับเดือนสิงหาคม ค.ศ. 2008 มีการประกาศว่าบริษัทแก๊สเพาเวิร์ดเกมส์กำลังพัฒนา"ซูพรีมคอมมานเดอร์" โดยเป็นเกมวางแผนเวลาจริงเกมแรกของคริสนับตั้งแต่ ค.ศ. 1997 ซึ่งมีการอธิบายว่าเป็นผู้สืบทอดจิตวิญญาณของ"โทเทิลแอนไนอะเลชัน" แต่ไม่สามารถระบุชื่อได้เนื่องจากอาตาริ (เดิมชื่ออินโฟแกรมส์) เป็นเจ้าของสิทธิ์ในชื่อ"โทเทิลแอนไนอะเลชัน" แม้ว่าอาตาริจะไม่แสดงความสนใจในการรื้อฟื้นแฟรนไชส์"โทเทิลแอนไนอะเลชัน"ขึ้นมาใหม่ แต่บริษัทก็ยังคงอยู่จนถึงเดือนกรกฎาคม ค.ศ. 2013 นอกจากนี้ เขายังช่วยสร้างภาคเสริมอย่าง"" แบบสแตนด์อโลนของเกมดังกล่าว
เมื่อวันที่ 14 มกราคม ค.ศ. 2013 เทย์เลอร์ได้รับทุนสนับสนุนโครงการใหม่ผ่านคิกสตาร์เตอร์ในชื่อ "ไวลด์แมน" ทว่า เมื่อวันที่ 11 กุมภาพันธ์ ค.ศ. 2013 เทย์เลอร์ได้ปิดระบบคิกสตาร์เตอร์สำหรับ "ไวลด์แมน" ก่อนเวลาอันควร นับเป็นสี่วันก่อนสิ้นสุดแคมเปญ โดยจำนวนเงินที่ตกปากรับคำมีเพียง 504,120 ดอลลาร์จากที่ต้องการ 1.1 ล้านดอลลาร์
หลังจากนั้นไม่นานใน ค.ศ. 2013 แก๊สเพาเวิร์ดเกมส์ก็ถูกซื้อกิจการโดยบริษัทวอร์เกมิง โดยมีรายงานว่าเทย์เลอร์กำลังทำงานในโครงการที่ยังไม่ได้ประกาศ กระทั่งเทย์เลอร์ออกจากบริษัทวอร์เกมิงในเดือนพฤศจิกายน ค.ศ. 2016 พร้อมแถลงการณ์ที่มองไปข้างหน้าเพื่อเป็นส่วนหนึ่งของเกมอินดี โดยเมื่อวันที่ 24 เมษายน ค.ศ. 2019 เทย์เลอร์ได้ประกาศ การก่อตัวของแพลตฟอร์มเกมในระบบคลาวด์ใหม่อย่างคานูกิ และเกมวางแผนเวลาจริงใหม่อย่าง"อินเตอร์กาแล็กติกสเปซเอ็มไพร์"
รางวัล.
เกม"ซูพรีมคอมมานเดอร์" ซึ่งเปิดตัวใน ค.ศ. 2007 ได้รับการขนานนามว่าเป็น "วิดีโอเกมวางแผนเวลาจริงที่ดีที่สุดของอิเล็กทรอนิกเอ็นเตอร์เทนเมนต์เอ็กซ์โป ค.ศ. 2006"<ref name="Gamespot/Awards"></ref> โดย"รางวัลเกมวางแผนยอดเยี่ยมของนักวิจารณ์เกม" และได้รับคะแนนสูงจากเว็บไซต์และนิตยสารเกมหลัก
ความคลาดไซเดิล

ความคลาดไซเดิล (Seidel aberration) คือความคลาดแบบต่าง ๆ ที่เกิดขึ้นในทางทัศนศาสตร์ เช่น การเบลอและการบิดเบี้ยว ที่เกิดขึ้นเมื่อภาพถูกสร้างขึ้นด้วยเลนส์ หรือกระจกเงา โดยในที่นี้ไม่รวมถึง ความคลาดสี แต่จะว่าด้วยความคลาดที่เกิดขึ้นกับแสงที่มีความยาวคลื่นเดียว สามารถอธิบายได้ว่าเป็นความคลาดที่เกิดจากพจน์อันดับสามในการคำนวณโดยประมาณ ตั้งชื่อตามนักวิจัย ชาวเยอรมัน ฟิลลิพ ลูทวิช ฟ็อน ไซเดิล ในศตวรรษที่ 19 อาจเรียกอีกอย่างว่า ความคลาดทั้ง 5 ของไซเดิล เพราะแบ่งเป็น 5 ประเภท
ชนิด.
ความคลาดไซเดิลมี 5 ประเภท ได้แก่
 ความคลาดที่ลำแสงซึ่งมีแหล่งกำเนิดแสงเป็นจุดในระบบเชิงแสงเกิดการกระจายตวไม่มาบรรจบกันที่จุดโฟกัสจุดเดียวหลังจากผ่านระบบเชิงแสง
 ความคลาดที่แสงที่ปล่อยออกมาจากแหล่งกำเนิดแสงนอกแกนเชิงแสงไม่บรรจบกันที่จุดเดียวบนระนาบภาพ
 ความคลาดที่ความยาวโฟกัสของแสงที่ปล่อยออกมาจากแหล่งกำเนิดแสงจุดหนึ่งนอกแกนเชิงแสงจะเปลี่ยนไปตามทิศทางตามแนวรัศมีและแนวเส้นรอบวงเลนส์
 ความคลาดที่ระนาบโฟกัสขนานกับเลนส์ไม่สอดคล้องกันจากระนาบหนึ่งไปอีกระนาบที่ด้านหน้าและด้านหลังของเลนส์
 ความคลาดที่พบเมื่อมองวัตถุที่ควรจะเป็นตารางแต่กลับปรากฏว่าเป็นตารางอย่างที่ควรจะเป็น
ความคลาดทั้งหมดนี้มักเกิดขึ้นได้พร้อมกัน นอกจากนี้ยังมีองค์ประกอบที่เกี่ยวข้องกัน เช่น ความแตกต่างของระดับความโค้งสนามระหว่างภาพ M และภาพ S ซึ่งปรากฏเป็นความคลาดเอียง ความคลาดเหล่านี้ปรากฏขึ้นในค่าสัมประสิทธิ์ของพจน์กำลังสามที่ได้จากการกระจายเทย์เลอร์ของ sin <math>\alpha</math> (โดยที่ <math>\alpha</math> เป็นมุมตกกระทบของลำแสงบนผิวเลนส์) เมื่อหาเส้นทางเดินแสงโดยใช้กฎของสแน็ล ด้วยเหตุผลนี้ จึงอาจถูกเรียกอีกอย่างว่า ความคลาดอันดับสาม
ความคลาดของไซเดิลเป็นวิธีการจำแนกประเภทตามทัศนศาสตร์เชิงเรขาคณิต แต่ความคลาดนั้นยังอธิบายได้ว่าเป็นความคลาดของหน้าคลื่นในทัศนศาสตร์คลื่น
วัดหนองขุนชาติ

วัดหนองขุนชาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสรวง อำเภอหนองฉาง จังหวัดอุทัยธานี
วัดหนองขุนชาติตั้งวัดเมื่อ พ.ศ. 2364 โดยมีขุนสนิท เป็นผู้นำชาวบ้านหนองสรวงจัดสร้าง ระยะแรกเรียก วัดสนิทธรรมธาราม ต่อมาได้เปลี่ยนนามเป็น วัดหนองสรวง ตามชื่อบ้าน จนเมื่อ พ.ศ. 2449 ทางราชการได้ย้ายที่ว่าการอำเภออุทัยเก่า จากบ้านหนองขุนชาติมาตั้งอยู่ที่บ้านเนินตาเนียม และเมื่อ พ.ศ. 2465 ได้เปลี่ยนอำเภออุทัยเก่าเป็นอำเภอหนองฉาง พร้อมนี้ก็ได้เปลี่ยนนามวัดหนองสรวงเป็น "วัดหนองขุนชาติ" เนื่องจากวัดนี้ตั้งอยู่ใกล้กับบ้านหนองขุนชาติ ได้รับพระราชทานวิสุงคามสีมาในราว พ.ศ. 2443 ได้รับพระราชทานวิสุงคามสีมาครั้งหลังเมื่อวันที่ 3 พฤศจิกายน พ.ศ. 2538
วิหารเป็นที่ประดิษฐานของหลวงพ่อศักดิ์สิทธิ์ 3 องค์ คือ หลวงพ่อสุข หลวงพ่อสือ หลวงพ่อตุ้ม และยังมีมณฑป ซึ่งภายในประดิษฐานพระพุทธบาทจำลอง นอกจากนี้ยังมีลวดลายแกะสลักไม้บนบานหน้าต่าง ประตูของอุโบสถ ภายในวัดมีพิพิธภัณฑ์วัดหนองขุนชาติ จัดเก็บโบราณวัตถุ เครื่องมือเครื่องใช้ตามวิถีชีวิตชาวบ้าน เครื่องมือการเกษตร อาวุธโบราณ ธนู ดาบ ตู้จัดแสดงเงินตรายุคต่าง ๆ เป็นต้น
ไบนารีแลนด์

ไบนารีแลนด์ (คาตากานะ: バイナリィランド) เป็นวิดีโอเกมแนวปริศนาที่พัฒนาโดยบริษัทฮัดสันซอฟต์ใน ค.ศ. 1983 สำหรับเอ็มเอสเอกซ์, เอฟเอ็ม-7, เอ็นอีซี พีซี-6001, เอ็นอีซี พีซี-8801 และใน ค.ศ. 1985 สำหรับแฟมิคอม ส่วนเวอร์ชันเอ็มเอสเอกซ์ได้รับการเผยแพร่ในประเทศญี่ปุ่นโดยบริษัทฮัดสันซอฟต์ และในทวีปยุโรปโดยคูมะคอมพิวเตอส์ลิมิเต็ดใน ค.ศ. 1984
ในขณะที่เวอร์ชันแฟมิคอมมี 99 ด่าน โดยไม่มีฉากจบในเกม
รูปแบบการเล่น.
ในเกมเวอร์ชันแฟมิคอมผู้เล่นจะต้องรวมเพนกวินสองตัว ได้แก่กูริน (ตัวผู้) และมาลอน (ตัวเมีย) ที่กำลังมีความรัก ส่วนเวอร์ชันเอ็มเอสเอกซ์มีเด็กผู้ชายและเด็กผู้หญิงที่เป็นมนุษย์ โดยรูปแบบการเล่นยังคงเหมือนกับเวอร์ชันแฟมิคอม ทั้งนี้ ผู้เล่นควบคุมมาลอนและกูรินพร้อม ๆ กัน โดยมีตัวจับเวลาเพิ่มความยาก ซึ่งเพนกวินเหล่านี้เคลื่อนไหวเป็นรูปแบบสะท้อนของกันและกัน หลังจากจบด่านที่ 17 แล้ว ผู้เล่นจะต้องเริ่มใหม่อีกครั้งในด่านที่ 1 ส่วน"เฌอเตอวู"โดยเอริก ซาตี เป็นดนตรีประกอบในเกมระหว่างด่านต่าง ๆ เมื่อนกเพนกวินทั้งสองรวมกันเป็นหนึ่งเดียว จะมีการบรรเลง "โอดทูจอย"
เกมนี้ใช้มุมมองจากบนลงล่าง คล้ายกับวิธีที่ใช้ในเกม"ดิแอดเวนเจอร์ออฟโลโล" ส่วนตำแหน่งอยู่ในเส้นทางของเพนกวินคือแมงมุม, นก และสิ่งมีชีวิตอื่น ๆ ซึ่งผู้เล่นจะต้องโจมตีด้วยสเปรย์ของเพนกวิน ใยแมงมุมครอบครองช่องเล็ก ๆ บางส่วนในสนาม โดยอาจทำให้ผู้เล่นเดินช้าซึ่งลงนานพอที่แมงมุมจะสังหารกูรินหรือมาลอน แต่ละด่านถูกจัดเรียงบนตารางขนาด 10 คูณ 15 และกำแพงแนวตั้งที่แยกเพนกวินสองตัวออกจากกัน จะมีก็เฉพาะช่องเล็ก ๆ กลางด้านบนเท่านั้นที่ตัวละครทั้งสองจะเข้าถึงกันได้ "ห้องปลดปล่อย" นี้เก็บหัวใจที่ถูกขังไว้เสมอซึ่งจำเป็นต่อการผ่านด่านให้สำเร็จ โดยเกมนี้มีกำแพงล้อมรอบแต่ละผู้เล่นในสภาพแวดล้อมที่เหมือนเขาวงกต และเพื่อทำให้ความท้าทายยากขึ้น พวกมันจึงพบความไม่สมดุลและมอบประสบการณ์ที่แตกต่างให้แก่กูรินและมาลอน หากกูรินหรือมาลอนติดอยู่ในใยแมงมุม พวกมันจะทำอะไรไม่ถูกจนกว่าผู้เล่นจะนำทางเขาวงกต, ข้ามห้องปลดปล่อย แล้วเข้าไปในอีกด้านของเพนกวินอีกตัวในเขาวงกตเพื่อปลดปล่อยพวกมันจากใยด้วยกระป๋องสเปรย์
หากผู้เล่นทำคะแนนได้สูงพอ ผู้เล่นจะได้รับการขอให้ใส่ชื่อในรายชื่อห้าคะแนนสูงสุดในเซสชันนั้น
ความคลาดเอียง

ความคลาดเอียง (astigmatism) เป็นความคลาดทางทัศนศาสตร์ที่เกิดจากการที่ความยาวโฟกัสของแหล่งกำเนิดแสงนอกแกนเชิงแสงเบี่ยงเบนไปในทิศทางตามแนวเส้นรอบวงและแนวรัศมี
ความคลาดชนิดนี้เป็นหนึ่งใน ความคลาดไซเดิล เช่นเดียวกับ ความคลาดแบบโคมา ความคลาดทรงกลม ความโค้งสนาม และ ความผิดรูป
ความคลาดเอียงเป็นสาเหตุว่าทำไมบางครั้งเราจึงเห็นภาพดาวที่ดูเหมือนนกกางปีกในบริเวณรอบนอกของภาพถ่ายท้องฟ้าที่ถ่ายด้วยกล้องโทรทรรศน์หรือเลนส์มุมกว้าง
ความคลาดเอียงและความโค้งสนามมีความสัมพันธ์กันอย่างใกล้ชิด หากระนาบภาพเนื่องจากความโค้งของสนามเป็นผิวที่มีความแตกต่างกันระหว่างภาพในแนวรัศมีและภาพในแนวเส้นรอบวงก็ จะเกิดเป็นความคลาดเอียง
คำว่า astigmatism ในภาษาอังกฤษยังอาจหมายถึง สายตาเอียง ได้ด้วย
ความคลาดแบบโคมา

ความคลาดแบบโคมา (comatic aberration) คือความคลาดทางทัศนศาสตร์ที่เกิดจากการที่แสงที่ปล่อยออกมาจากจุดหนึ่งนอกแกนเชิงแสงไม่บรรจบกันที่จุดหนึ่งบนระนาบภาพ
ความคลาดชนิดนี้เป็นหนึ่งในความคลาดไซเดิล เช่นเดียวกับ ความคลาดทรงกลม ความคลาดเอียง เอียง ความโค้งสนาม และ ความผิดรูป
คำว่า coma เป็นคำภาษากรีกที่แปลว่า เส้นผม เนื่องจากเมื่อถ่ายภาพฉากกลางคืนที่มีแหล่งกำเนิดแสงเป็นจุดกระจัดกระจาย ภาพจะเบลอโดยมีรอยที่ด้านหนึ่งถูกลากเป็นเส้นเหมือนเส้นผม หรือ ดาวหาง จึงเป็นที่มาของชื่อ นอกจากนี้ยังทำให้ภาพหลุดโฟกัสผิดธรรมชาติอีกด้วย
ทางแก้ไข.
ความคลาดแบบโคมาจะถูกกำจัดอย่างสมบูรณ์เมื่อสามารถเติมเต็มเงื่อนไขไซน์ได้ โดยอาจทำได้โดยเพิ่มค่าเอฟ โดยที่ค่า ƒ6 ขึ้นไปความคลาดแบบโคมาอาจลดลงจนแทบจะละเลยไปได้
วัดบ้านไร่ (จังหวัดอุทัยธานี)

วัดบ้านไร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านบึง อำเภอบ้านไร่ จังหวัดอุทัยธานี
ตามประวัติวัดระบุว่าวัดบ้านไร่ ตั้งขึ้นเมื่อประมาณ พ.ศ. 2470 โดยนายทา ชาวป่า บริจาคที่ดินเนื้อที่ 15 ไร่ 3 งาน 75 ตารางวา ให้สร้างวัดและชาวบ้านพากันเรียกชื่อวัดว่า "วัดบ้านไร่”" ตามชื่อหมู่บ้าน ได้รับพระราชทานวิสุงคามสีมา เมื่อวันที่ 20 กันยายน พ.ศ. 2472 
ศาลาการเปรียญ (หลังเก่า) ระบุว่าสร้างขึ้นเมื่อ พ.ศ. 2475 ลักษณะเป็นอาคารโถง โครงสร้างไม้ ผังรูปสี่เหลี่ยมผืนผ้า ขนาดความกว้าง 12.40 เมตร ความยาว 26.50 เมตร ยกพื้นใต้ถุนสูง หลังคาทรงจั่วมีพาไลโดยรอบมุงกระเบื้องดินเผาแบบหางแหลม หน้าจั่วเป็นแผงไม้กระดานตีแนวตั้งไม่มีลวดลาย เครื่องลำยอง ช่อฟ้าทำเป็นรูปคล้ายแว่นแก้วหรือแว่นเทียน ใบระกา และหางหงส์หล่อซีเมนต์เป็นลายกนกและลายกระจังแบบพื้นถิ่น ด้านหน้าศาลาอยู่ทางด้านทิศใต้ ปัจจุบันชำรุดผุพังเหลือเฉพาะเสาด้านใน 2 ต้น พื้นศาลาการเปรียญส่วนโถงประธานปูด้วยแผ่นไม้กระดาน ด้านทิศเหนือตลอดแนวเสาพาไลมีการยกพื้นขึ้นเป็นอาสนะสำหรับพระสงฆ์นั่งประกอบพิธีกรรม สูงจากพื้นศาลาซึ่งเป็นส่วนที่นั่งของฆราวาสประมาณ 40 เซนติเมตร เสาศาลาการเปรียญมีจำนวนทั้งหมด 34 ต้น เป็นเสาไม้ โดยเมื่อ พ.ศ. 2564 สำนักศิลปากรที่ 4 ลพบุรี กรมศิลปากร ได้ดำเนินโครงการบูรณะศาลาการเปรียญ
ปรีดา บุญเพลิง

ปรีดา บุญเพลิง (เกิด 16 กันยายน พ.ศ. 2494) เป็นสมาชิกสภาผู้แทนราษฎร แบบบัญชีรายชื่อ กรรมการบริหารพรรคกล้าธรรม อดีตหัวหน้าพรรคครูไทยเพื่อประชาชน อดีตเลขาธิการคุรุสภา
ประวัติ.
ปรีดา เกิดเมื่อวันที่ 16 กันยายน พ.ศ. 2494 จบการศึกษาระดับปริญญาตรีการศึกษาบัณฑิต (กศ.บ.) จากมหาวิทยาลัยศรีนครินทรวิโรฒ ปริญญาโทพุทธศาสตรมหาบัณฑิต (การบริหารการศึกษา) จากมหาวิทยาลัยมหาจุฬาลงกรณราชวิทยาลัย และปริญญาเอกปรัชญาดุษฎีบัณฑิต (การบริหารการศึกษา) จากมหาวิทยาลัยนอร์ทกรุงเทพ
การทำงาน.
ปรีดา เคยรับราชการครูสังกัดองค์การบริหารส่วนจังหวัดขอนแก่น ในระหว่างปี พ.ศ. 2515 จนถึง พ.ศ. 2523 และย้ายมาสังกัดกระทรวงศึกษาธิการจนถึงปี พ.ศ. 2542 ในระหว่างรับราชการครู ปรีดา เคยเป็นผู้แทนข้าราชการครูในคณะกรรมการการประถมการศึกษาจังหวัดขอนแก่น (2524-2527) และผู้แทนสมาชิกคุรุสภาในคณะกรรมการอำนวยการคุรุสภา (2525-2533) จนได้รับการกล่าวถึงว่าเป็นแกนนำองค์กรครู
ปรีดา บุญเพลิงเคยดำรงตำแหน่งเลขาธิการคุรุสภา
ความโค้งสนาม

ความโค้งสนาม (field curvature) คือความคลาดทางทัศนศาสตร์ที่เกิดจากการที่ระนาบโฟกัส ที่ขนานกับระบบเชิงแสงมีความไม่ตรงกันระหว่างระนาบหนึ่งไปยังอีกระนาบที่ด้านหน้าและด้านหลังของระบบเชิงแสง
ความโค้งสนามเป็นส่วนหนึ่งที่ทำให้เกิดความคลาดขึ้น เช่นเดียวกับ ความคลาดทรงกลม ความคลาดเอียง ความคลาดแบบโคมา และ ความผิดรูป ซึ่งถูกเรียกรวมกันว่าเป็นความคลาดไซเดิล
ระนาบภาพของเลนส์ใกล้ตา เกือบทั้งหมดจะโค้งนูนเข้าหาวัตถุ
ภาพรวม.
ในกรณีของเลนส์นูนทรงกลมอย่างง่ายที่มีความสมมาตรทั้งด้านหน้าและด้านหลัง ระนาบโฟกัสด้านหน้าและด้านหลังจะโค้งในลักษณะที่ส่วนขอบซ้อนทับเข้าหากัน ยิ่งเป็นระบบเชิงแสงที่เรียบง่ายก็ยิ่งมีแนวโน้มในลักษณะนี้ นี่เป็นเรื่องสำคัญเมื่อถ่ายภาพที่ระยะไกลอนันต์หรือเมื่อถ่ายเอกสาร แต่อาจไม่ใช่เรื่องใหญ่เมื่อถ่ายภาพนิ่งระยะใกล้
นอกจากนี้ยังมีเลนส์ถ่ายภาพชนิดที่สามารถทำการปรับแก้ได้ตามความต้องการของช่างภาพ เช่น เลนส์ VFC Rochor (VFC: Variable Field Curvature)
ความโค้งสนามสัมพันธ์อย่างใกล้ชิดกับความคลาดเอียง หากระนาบภาพที่มีความโค้งสนามเป็นผิวที่มีความแตกต่างกันระหว่างภาพในแนวรัศมีและภาพในแนวเส้นรอบวงก็จะเกิดเป็นความคลาดเอียงขึ้นมา ในกรณีของเลนส์ถ่ายภาพ การแก้ไขความโค้งสนามจะค่อนข้างง่าย ในขณะที่ความคลาดเอียงอาจถูกหักล้างได้โดยการพยายามปรับแก้ระนาบภาพให้ตรงกันในแนวรัศมีและแนวเส้นรอบวง ในการทดสอบกับแผนภูมิที่ถ่ายภาพพื้นผิวเรียบ ภาพจะพร่ามัว ดังนั้นความละเอียดจึงไม่ดีในบริเวณรอบข้าง แต่ในการถ่ายภาพทั่วไป ความคลาดเอียงจะถูกหักล้างไป ดังนั้นจึงได้ภาพเบลอที่สวยงาม
ทางแก้.
ระนาบภาพอาจถูกปรับให้แบนราบได้หากเป็นไปตามเงื่อนไขเพ็ทซ์วาล ซึ่งค้นพบโดยโยเซ็ฟ เพ็ทซ์วาล
ตัวอย่างที่เป็นที่รู้จักกันดีได้แก่ กล้องโทรทรรศน์แบบชมิท หรือ มินอกซ์ หรือ ฟิล์มติดเลนส์ สำหรับกล้องแบบเปลี่ยนเลนส์ไม่ได้ หากทราบคุณสมบัติของเลนส์นั้นดีแล้ว อาจทำได้โดยติดฟิล์มด้านยาวโค้งงอเพื่อให้สอดคล้องกับระนาบภาพเท่าที่จะทำได้
ระบบสะท้อนแสง.
ในกล้องโทรทรรศน์แบบเกรกอรี ทั้งกระจกเงาปฐมภูมิและกระจกเงาทุติยภูมิเป็นกระจกเงาเว้า ดังนั้นพื้นผิวภาพจึงโค้งไปข้างหน้าอย่างมาก แต่ก็ได้ถูกหักลบไปบางส่วนโดยความโค้งสนามของเลนส์ใกล้ตา ในกล้องโทรทรรศน์แบบกัสแกร็ง ระนาบภาพค่อนข้างแบนเนื่องจากกระจกเงาปฐมภูมิเป็นกระจกเงาเว้าและกระจกเงาทุติยภูมิเป็นกระจกเงานูน ในกล้องโทรทรรศน์แบบชมิท–กัสแกร็ง สามารถหาระนาบแนวระนาบที่แม่นยำได้หากตรงตามเงื่อนไขเฉพาะบางอย่าง
คอนโดแมว

คอนโดแมว หรือ หอคอยแมว  เป็นโครงสร้างเทียมสำหรับให้แมวใช้ เล่น ออกกำลังกาย พักผ่อน และนอนหลับ
คอนโดแมวมีความสูงและความซับซ้อนแตกต่างกันออกไป โดยแมวส่วนใหญ่ชอบคอนโดแมวที่มีความสูง มากกว่าความสะดวกสบาย โดยเฉพาะหากสูงพอที่จะสำรวจอาณาเขตของพวกมันได้อย่างชัดเจน แมวบางตัวชอบคอนโดแมวแบบที่มีที่หลบภัยที่เงียบสงบ ซึ่งอาจขึนอยู่กับความสูงใด ๆ ของโครงสร้าง
การออกแบบคอนโดแมวโดยทั่วไปมีโครงสร้างแข็งเป็นฐานบนพื้น ประกอบด้วยชิ้นส่วนแผ่นไม้ทรงสี่เหลี่ยม (ใช้เป็นแท่น กล่อง และโครงสร้างปิด) รวมกับหมุดไม้และไม้กระดาน (ใช้เป็นเสาหรือบันได) โดยทั่วไปปูด้วยพรมทั้งภายนอกและภายใน เสามักจะถูกคลุมด้วยวัสดุหยาบ (ใช้เชือกป่านศรนารายณ์เป็นส่วนใหญ่) โดยมีจุดประสงค์เพื่อกระตุ้นให้แมวลับเล็บในบริเวณเหล่านั้น และลดการสึกหรอโดยรวมของโครงสร้าง ชั้นต่าง ๆ ของคอนโดแมวสร้างขึ้นโดยคุณลักษณะเชิงโต้ตอบใด ๆ ให้กับแมว ตั้งแต่เป็นที่นอน ที่หลบภัย ไปจนถึงเป็นที่ออกกำลังกายและเล่น
มีรูปแบบพิเศษของคอนโดแมวแบบดั้งเดิมที่มีการปรับปรุงหน้าที่การใช้สอยสำหรับแมว รูปแบบทางเลือกนี้ประกอบด้วยชิ้นส่วนและชุดติดผนัง ตลอดจนการออกแบบตามหลักสรีรศาสตร์และเรขาคณิตที่สอดคล้องกับกายวิภาคของแมว บางแบบจำลองรูปร่างหรือลักษณะของต้นไม้จริง นอกจากนี้ ยังมีการใช้สิ่งทอเนื้อนุ่มและผ้าเนื้อหนาเข้ามาแทนที่พรมหยาบในรูปแบบที่หรูหรามากขึ้นอีกด้วย
คอนโดแมวมีไว้เพื่อให้แมวรู้สึกปลอดภัย โดยการสร้างพื้นที่ที่ให้แมวใช้เท่านั้น แม้ว่าคอนโดแมวจะช่วยป้องกันไม่ให้แมวข่วนเครื่องเรือนอื่น ๆ ได้ แต่ก็ไม่ใช่ว่าแมวทุกตัวจะมีนิสัยเหมือนกัน และเจ้าของแมวก็ได้รายงานผลลัพธ์เกี่ยวกับแมวและคอนโดแมวที่แตกต่างกัน
บางบริษัทกำลังพัฒนาคอนโดแมวที่ทันสมัยในรูปแบบที่มีสไตล์ ต้นไม้แมวเหล่านี้รวมหน้าที่การใช้สอยที่แมวต้องการ เช่น แท่นเหยียบและที่สูง พร้อมการออกแบบที่ดึงดูดสายตามากขึ้น เช่น ไม้เปลือย เครื่องเรือนสำหรับแมวที่ทันสมัยมากขึ้นถูกสร้างเพื่อให้เข้ากับการตกแต่งบ้าน
ฟริตซ์ แซร์นีเกอ

ฟริตซ์ แซร์นีเกอ (16 กรกฎาคม 1888 – 10 มีนาคม 1966) เป็นนักฟิสิกส์ชาวดัตช์ ในปี 1953 เขาได้รับรางวัลโนเบลสาขาฟิสิกส์จากการประดิษฐ์กล้องจุลทรรศน์แบบเฟสคอนทราสต์
ชีวประวัติ.
แซร์นีเกอเกิดในเมืองอัมสเตอร์ดัม เรียนที่มหาวิทยาลัยอัมสเตอร์ดัม เป็นผู้ช่วยที่มหาวิทยาลัยโกรนิงเงินในปี 1913 และเป็นศาสตราจารย์ที่นั่นตั้งแต่ปี 1920 ถึง 1958 ในปี 1930 เขาพบว่าเราสามารถสังเกตตำแหน่งเฟสของแสงผ่านการทดลองโดยใช้เกรตติงการเลี้ยวเบน ในปี 1936 เขาได้สร้างกล้องจุลทรรศน์แบบเฟสคอนทราสต์โดยใช้หลักการนี้ขึ้นสำเร็จ กล้องจุลทรรศน์แบบเฟสคอนทราสต์สามารถสังเกตความแตกต่างบางส่วนในดรรชนีหักเห และได้รับการนำมาใช้อย่างแพร่หลายกับตัวอย่างโปร่งใส จุลินทรีย์ที่มีชีวิต และยา
เขายังมีผลงานอื่น ๆ รวมถึงพหุนามแซร์นีเกอสำหรับความคลาดทางทัศนศาสตร์ของเลนส์
เขาได้รับเหรียญรางวัลรัมฟอร์ดในปี 1952 และรางวัลโนเบลสาขาฟิสิกส์ในปี 1953
ความคลาดทางทัศนศาสตร์

ความคลาดทางทัศนศาสตร์ (optical aberration) คือปรากฏการณ์ที่มีการเกิดสีหรือภาพเบลอหรือมีความบิดเบี้ยวภายในระบบเชิงแสง เช่นใน กล้องโทรทรรศน์ หรือ กล้องถ่ายรูป ซึ่งสร้างขึ้นมาจากเลนส์ หรือ กระจกเงา เนื่องมาจากการแปลงจากวัตถุจริงมาสู่ภาพนั้นไม่เป็นไปตามการคำนวณในอุดมคติทางเรขาคณิต ทำให้แสงเกิดการแยกกันแทนที่จะรวมกันเป็นจุดเดียวตามที่ควรจะเป็น
ภาพรวม.
วิธีที่ง่ายที่สุดในการอธิบายปรากฏการณ์ที่เกิดจากความคลาดของเลนส์ คือ การสังเกตเห็นว่าแหล่งกำเนิดแสงขาวที่จุดโฟกัสที่ด้านวัตถุไม่ปรากฏเป็นภาพจุดที่จุดโฟกัสที่ด้านภาพ ความบิดเบี้ยวของภาพนี้เป็นผลรวมของความคลาดต่าง ๆ หลายชนิด จึงทำให้ภาพจากจุดเดียวกันเกิดแตกเป็นหลายจุด มองเห็นเป็นภาพที่มีความบิดเบี้ยว
หากพิจารณาตามความยาวคลื่น (ความถี่) ของแสง ความคลาดอาจแบ่งออกเป็น ความคลาดสี และ ความคลาดสีเดียว ความคลาดของสีคือความคลาดที่ทำให้เกิดการเปลี่ยนสีในภาพ เนื่องจาก ดรรชนีหักเหของสารโดยทั่วไปจะแตกต่างกันโดยขึ้นอยู่กับความยาวคลื่น จึงทำให้เกิดการกระจายของแสง ในขณะที่ความคลาดสีเดียวคือความคลาดที่เกิดขึ้นแม้แต่เมื่อพิจารณาที่คลื่นค่าความยาวคลื่นค่าเดียว
นอกจากนี้ยังอาจจัดประเภทตามทิศของความคลาด โดยความคลาดแนวตั้งคือ ความคลาดที่เกิดจากโฟกัสเลื่อนไปมาด้านหน้าหลัง และความคลาดแนวนอนคือ ความคลาดที่เกิดจากโฟกัสเลื่อนไปภายในแนวระนับโฟกัส
ความคลาด 5 ชนิดที่เด่นชัดได้ถูกศึกษาโดยฟิลลิพ ลูทวิช ฟ็อน ไซเดิล และถูกเรียกว่าเป็นความคลาดไซเดิล และมีการศึกษาเพิ่มเติมในภายหลังโดย ฟริตซ์ แซร์นีเกอ โดยได้รับการอธิบายทางคณิตศาสตร์ด้วยพหุนามแซร์นีเกอ
การแก้ไขความคลาดทำได้โดยการรวมเลนส์เดี่ยวมากกว่าหนึ่งอันเข้าด้วยกัน ตัวอย่างเช่น ในกรณีของความคลาดสี ได้มีการออกแบบเพื่อให้ลำแสงหลายสี (สองสีสำหรับเลนส์อรงค์, สามสีขึ้นไปสำหรับเลนส์ไร้ความคลาด) มาบรรจบกันได้ ที่ค่าดรรชนีหักเหที่ต้องการ โดยการประกอบรวมความนูนเว้าของเลนส์ที่ทำจากแก้วเชิงทัศนศาสตร์เข้ากับดรรชนีหักเหและการกระจายแสงที่แตกต่างกัน
เนื่องจากความก้าวหน้าทางเทคโนโลยีในช่วงไม่กี่ปีที่ผ่านมา ได้มีการใช้พื้นผิวที่ไม่เป็นทรงกลมด้วย การพัฒนาคอมพิวเตอร์และการวิจัยเกี่ยวกับวิธีการคำนวณทำให้สามารถทำการคำนวณที่ซับซ้อนได้ นอกจากนี้ยังมีการศึกษาระบบเชิงแสงที่ใช้พื้นผิวรูปแบบอิสระที่ซับซ้อนตั้งแต่ต้นศตวรรษที่ 21 
อนึ่ง ตามหลักการแล้วภาพถ่ายจากกล้องรูเข็มจะไม่มีความคลาด
ในกรณีของ เลนส์อิเล็กตรอน ธรรมชาติของคลื่นของอิเล็กตรอนทำให้เกิดการแพร่กระจายของความเข้ม ซึ่งเรียกว่าความ ความคลาดการเลี้ยวเบน ปรากฏการณ์ที่คล้ายกันในหลักการเนื่องจากธรรมชาติของคลื่นของแสงถือว่าเป็นภาพเบลอที่มีรูรับแสงขนาดเล็ก หากมองในแง่นี้ ก็อาจกล่าวได้ว่าการถ่ายภาพรูเข็มก็มีความคลาดเช่นกัน
หากระดับการหักเหของแสงต่ำ เช่น ในเลนส์แว่นตา ความคลาดจะน้อยมากจนไม่สังเกตเห็นและสามารถละเลยได้ แต่สำหรับแว่นของคนที่สายตาสั้นมาก ๆ ก็จำเป็นต้องมีการปรับแก้ความคลาดด้วยเช่นกัน
เลนส์ไร้ความคลาดทรงกลม

เลนส์ไร้ความคลาดทรงกลม (aplanat หรือ aplanatic lens) เป็นชื่อที่ใช้เรียกเลนส์ชนิดหนึ่งที่มีการปรับแก้ความคลาดทางทัศนศาสตร์ โดยในเลนส์ชนิดนี้ คลาดทรงกลม และ ความคลาดแบบโคมา จะถูกปรับแก้ให้หายไป
เราสามารถทำให้ระบบเชิงแสงกลายเป็นแบบไร้ความคลาดทรงกลมได้โดยเติมเต็ม เงื่อนไขความยาวเส้นทางเชิงแสงคงที่ และ เงื่อนไขไซน์ ให้ได้ในเวลาเดียวกัน
กล้องโทรทรรศน์ไร้ความคลาดทรงกลม.
กล้องโทรทรรศน์สะท้อนแสงแบบไร้ความคลาดทรงกลมและความคลาดแบบโคมาอาจทำได้โดยใช้กระจกเงาสำหรับสะท้อนแสงอย่างน้อยสองบานประกอบกัน
ในปี 1905 คาร์ล ชวาทซ์ชิลท์ นักดาราศาสตร์ชาวเยอรมันได้สร้างกล้องโทรทรรศน์แบบชวาทซ์ชิลท์ ที่ปราศจากทั้งความคลาดทรงกลมและความคลาดแบบโคมาขึ้นได้สำเร็จเป็นครั้งแรกโดยใช้กระจกที่ไม่เป็นทรงกลม 2 ชิ้น แต่กระจกทั้ง 2 ชิ้นนั้นรูปร่างห่างไกลจากทรงกลมเป็นอย่างมากจึงยากต่อการสร้างขึ้นเพื่อใช้งานจริง และไม่ได้ถูกนำไปใช้อย่างกว้างขวาง
ตัวอย่างของกล้องโทรทรรศน์แบบไร้ความคลาดทรงกลมและความคลาดแบบโคมาที่มีการใช้งานจริงคือกล้องโทรทรรศน์แบบริตชี–เครเตียง ส่วนกล้องโทรทรรศน์แบบชมิทนั้นนอกจากจะกำจัดความคลาดทรงกลมและความคลาดแบบโคมาแล้ว ยังได้กำจัดความคลาดเอียงด้วย
งอปั้น

งอปั้น (ปรากฏบทบาทระหว่าง ค.ศ. 221–239) มีชื่อในภาษาจีนกลางว่า อู๋ ปาน  ชื่อรอง ยฺเหวียนสฺยง  เป็นขุนพลของรัฐจ๊กก๊กในยุคสามก๊กของจีน
ประวัติ.
งอปั้นเป็นบุตรชายของเง่าของ (吳匡 "อู๋ ควาง") ขุนนางที่รับราชการกับขุนพลโฮจิ๋นในรัชสมัยพระเจ้าเลนเต้ (ค. ค.ศ. 168–189) ในยุคราชวงศ์ฮั่นตะวันออก งอปั้นรับราชการเป็นขุนพลของรัฐจ๊กก๊กในยุคสามก๊กเช่นเดียวกันกับงออี้ผู้เป็นญาติผู้พี่ และมีตำแหน่งทางราชการรองจากงออี้ งอปั้นมีชื่อเสียงในด้านความกล้าหาญ ในรัชสมัยของเล่าปี่ (ค. ค.ศ. 221–223) จักรพรรดิผู้ก่อตั้งและจักรพรรดิองค์แรกของจ๊กก๊ก งอปั้นมีตำแหน่งเป็น"หลิ่งจฺวิน" (領軍; ผู้บัญชาการทหาร)
พิชัย เลิศพงศ์อดิศร

พิชัย เลิศพงศ์อดิศร (เกิด 24 มีนาคม พ.ศ. 2507) ชื่อเล่น ก๊อง เป็นนักการเมืองชาวไทย ปัจจุบันดำรงตำแหน่งนายกองค์การบริหารส่วนจังหวัดเชียงใหม่ และประธานสโมสรฟุตบอลเชียงใหม่ ยูไนเต็ด อดีตสมาชิกวุฒิสภาจังหวัดเชียงใหม่
ประวัติ.
พิชัย เดิมชื่อ "ชูชัย" เกิดเมื่อวันที่ 24 มีนาคม พ.ศ. 2507 ที่อำเภอหางดง จังหวัดเชียงใหม่ เป็นบุตรคนที่ 7 ของนายเซ็งเฮง แซ่ลิ้ม และนางจันทร์สม เลิศพงศ์อดิศร ด้านครอบครัวอยู่กินฉันสามี-ภรรยากับนางสาวธิตินันท์ ต๊ะวันวงค์ มีบุตร 2 คน คือ นางสาวกลัดชนก เลิศพงศ์อดิศร และนายธิติชัย เลิศพงศ์อดิศร
สำเร็จการศึกษาปริญญาตรี นิติศาสตรบัณฑิต คณะนิติศาสตร์ จากมหาวิทยาลัยรามคำแหง และเนติบัณฑิตไทย สำนักอบรมศึกษากฎหมายแห่งเนติบัณฑิตยสภา
การทำงาน.
พิชัย หรือชูชัย เลิศพงศ์อดิศร ประกอบอาชีพทนายความตั้งแต่ พ.ศ. 2529 เป็นต้นมา เคยเป็นอาจารย์พิเศษคณะนิติศาสตร์ มหาวิทยาลัยพายัพ และเป็นที่ปรึกษากฎหมายให้กับสมาคมฌาปนกิจสงเคราะห์ ธกส.เชียงใหม่ ที่ปรึกษากฎหมายสหกรณ์การเกษตรดอยหล่อ เชียงใหม่ ที่ปรึกษากฎหมายนายกสภามหาวิทยาลัยแม่โจ้ 
พิชัย เคยลงสมัครรับเลือกตั้งที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ ร่วมกับอำนวย ยศสุข อดีต ส.ส. อินสอน บัวเขียว อดีต ส.ส. แต่ได้รับเลือกตั้งเพียงคนเดียวคืออำนวย ยศสุข
พิชัย ลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2551 หมายเลข 1 ได้รับคะแนน 171,090 คะแนน ได้รับเลือกตั้งเป็นสมาชิกวุฒิสภาจังหวัดเชียงใหม่ และได้รับตำแหน่งประธานกรรมาธิการแรงงานและสวัสดิการสังคมในวุฒิสภาไทย ชุดที่ 10
ต่อมาการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เขาได้ลงสมัครรับเลือกตั้งโดยการสนับสนุนของพรรคเพื่อไทย และสามารถเอาชนะบุญเลิศ บูรณุปกรณ์ อดีตนายกองค์การบริหารส่วนจังหวัดเชียงใหม่ และในการเลือกตั้งนายกองค์การบริหารส่วนจังหวัดเชียงใหม่ พ.ศ. 2568 ได้รับเลือกตั้งอีกสมัย
กีฬา.
พิชัย ก่อตั้งสโมสรฟุตบอลขึ้นในปี พ.ศ. 2558 ในชื่อ สโมสรฟุตบอลช้างเผือก เชียงใหม่ และจดทะเบียนก่อตั้งเป็นนิติบุคคลในรูปแบบบริษัทขึ้นเมื่อเดือน กรกฎาคม พ.ศ. 2558 ในชื่อบริษัท ช้างเผือกเชียงใหม่ ยูไนเต็ด จำกัด โดยสโมสรส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรกในฟุตบอลดิวิชัน 3 ฤดูกาล 2559 ซึ่งเป็นการแข่งขันในระดับสมัครเล่น โดยสโมสรใช้วิธีการคัดเลือกนักฟุตบอลจากผู้ที่มาทดสอบฝีเท้ากว่า 900 คน
โยเซ็ฟ ฟ็อน เฟราน์โฮเฟอร์

โยเซ็ฟ ฟ็อน เฟราน์โฮเฟอร์ (Joseph von Fraunhofer, 6 มีนาคม 1787 – 7 มิถุนายน 1826) เป็นนักประดิษฐ์และ นักฟิสิกส์ ชาวเยอรมัน เป็นที่รู้จักจากชื่อเส้นเฟราน์โฮเฟอร์ ในสเปกตรัมของแสงอาทิตย์และ การเลี้ยวเบนเฟราน์โฮเฟอร์ ในสาขาทัศนศาสตร์ นอกจากนี้แล้ว สมาคมเฟราน์โฮเฟอร์ ของเยอรมนีเพื่อการวิจัยประยุกต์และการถ่ายทอดเทคโนโลยีก็ได้รับการตั้งชื่อตามชื่อของเขา
ชีวประวัติ.
เฟราน์โฮเฟอร์เกิดในเมืองชเตราบิง รัฐไบเอิร์น เป็นลูกคนที่ 11 ของช่างทำแก้ว เขากลายเป็นเป็นเด็กกำพร้าในปี 1797 หลังจากมารดาเสียชีวิต และบิดาของเขาเสียชีวิตใน ปี 1798 จากนั้นเขาจึงไปเป็นเด็กฝึกงานของ เพ.อา. ไวช์เซิลแบร์เกอร์ (P. A. Weichselberger) ช่างทำกระจกในมึนเชิน
เขาได้ความรู้มากมายจากการศึกษาด้วยตนเองและอิทธิพลของนักดาราศาสตร์ อู"." ชีค (U. Schiegg) และเข้าเรียนที่สถาบันคณิตศาสตร์และเครื่องจักรใน ปี 1806 ในราวปี 1813 เขาได้สร้างปริซึมสำหรับสเปกโทรสโกปี และ ในปี 1814 เขาค้นพบเส้นมืดประมาณ 700 เส้นในสเปกตรัมของดวงอาทิตย์ซึ่งวิลเลียม ไฮด์ วอลลัสตันได้เคยค้นพบ ภายหลังเส้นสเป็กตรัมนี้จึงได้รับการตั้งชื่อว่า เส้นเฟราน์โฮเฟอร์
ใน ปี 1817 เขาตัดสินใจวัดดรรชนีหักเหของแก้วโดยพิจารณาจากเส้นมืดของสเปกตรัมแสงอาทิตย์ ซึ่งถือเป็นความสำเร็จครั้งสำคัญในเทคโนโลยีทัศนศาสตร์
เมื่อวันที่ 3 พฤษภาคม 1817 เขาได้รับการเสนอชื่อเป็นสมาชิกของสถาบันวิทยาศาสตร์ไบเอิร์น และใน 1821 เขาได้รับการเสนอชื่อเป็นสมาชิกพิเศษ ซึ่งเขาได้พบกับบุคคลที่มีชื่อเสียงมากมาย รวมทั้ง คาร์ล ฟรีดริช เกาส์
ในปี 1819 เขาได้สร้างเลนส์ใกล้วัตถุที่มีรูรับแสงขนาด 24.4 ซม. ความยาวโฟกัส 432 ซม. F17.7 สำหรับกล้องโทรทรรศน์หักเหแสงให้กับหอดูดาวตาร์ตู ในเมืองตาร์ตู ประเทศเอสโตเนีย และในปีเดียวกันนั้น เขายังได้ชุบกระจกด้วยทองและสร้างโครงตาข่ายที่มีเส้นขนาน 300 เส้นต่อมิลลิเมตรเพื่อศึกษาการเลี้ยวเบนของคลื่นแสง ซึ่งสนับสนุนทฤษฎีคลื่นของแสงซึ่งยังไม่ได้รับการพิสูจน์ในเวลานั้น
ใน ปี 1822 เขาได้รับปริญญาดุษฎีบัณฑิตกิตติมศักดิ์จากมหาวิทยาลัยแอร์ลังเงิน
ใน 1824 เขาได้รับการแต่งตั้งให้เป็นขุนนางและได้รับอนุญาตให้ใช้นามสกุล "ฟ็อน" และได้เป็นพลเมืองกิตติมศักดิ์ของมึนเชิน
ปลายฤดูร้อนปี 1825 เขาตรวจพบว่าติดเชื้อวัณโรคปอด แต่ก็ยังคงพยายามผลิตแก้วคราวน์ต่อไป จนเขาได้เสียชีวิตลงใน ปี 1826 ขณะอายุ 39 ปี ศพของเขาถูกฝังอยู่ที่อัลเทอร์ ซืทฟรีทฮ็อฟ ในมึนเชิน
เลนส์อรงค์

เลนส์อรงค์ (achromat หรือ achromatic lens) เป็น เลนส์ไร้ความคลาดทรงกลม ที่มีการปรับแก้ความคลาดสีสำหรับสองสี
สำหรับการใช้งานด้านการมองเห็น จะทำการปรับแก้ C-d-F ซึ่งปรับแก้ความคลาดสีตามแนวแกนสำหรับเส้น C และ F และลด ความคลาดทรงกลม และ ความคลาดแบบโคมา สำหรับเส้น d สำหรับในกล้องโทรทรรศน์ทางดาราศาสตร์ นั้นต้องใช้เพื่อดูวัตถุที่มืดสลัวได้ จึงต้องทำการปรับแก้ C-e-F ซึ่งลดความคลาดทรงกลมและความคลาดแบบโคมาของเส้น e ให้เหลือน้อยที่สุด
เนื่องจากแผ่นจานถ่ายภาพทั่วไปมีความไวต่อสีน้ำเงินถึงสีม่วงมากกว่าตาเปล่า เลนส์ถ่ายภาพในสมัยก่อนจึงมักทำการปรับแก้ d-F-g โดยปรับแก้ความคลาดสีตามแนวแกนสำหรับเส้น d และ g และลดความคลาดทรงกลมและโคมา เมื่อทำเช่นนี้แล้วจะสามารถถ่ายภาพด้วยช่วงความชัดที่ต้องการโดยกำหนดด้วยตาเปล่า
ในกล้องโทรทรรศน์.
เลนส์ใกล้วัตถุแบบลิทโทร.
ปี 1827 นักดาราศาสตร์ โยเซ็ฟ โยฮัน ฟ็อน ลิทโทร ซึ่งเป็นหัวหน้าหอดูดาวเวียนนา ประเทศออสเตรีย ได้คิดค้นเลนส์ใกล้วัตถุแบบลิทโทร ซึ่งออกแบบ ขัดเงา และประกอบ ได้ง่าย และเหมาะสำหรับเลนส์ใกล้วัตถุที่ความยาวโฟกัสยาว สำหรับการสังเกตพื้นผิวดาวเคราะห์ ชนิดของกระจกที่ใช้สามารถเลือกได้ตามความเหมาะสม แต่โดยทั่วไปมักจะใช้แก้วคราวน์ K3 หรือบอโรซิลิเกตคราวน์ BK7 สำหรับเลนส์นูน และ ใช้แก้วฟลินต์ F2 สำหรับเลนส์เว้า ข้อเสียคือมีความคลาดแบบโคมามาก แต่ที่ F20 ไม่มีผลกระทบใด ๆ
ทั้งกล้องโทรทรรศน์หักเหแสง F19 ขนาด 102 ซม. ที่หอดูดาวเยอร์กิส ซึ่งเป็นกล้องโทรทรรศน์หักเหแสงที่ใหญ่ที่สุดในโลก และกล้องโทรทรรศน์หักเหแสง F19 ขนาด 90 ซม. ที่หอดูดาวลิก ซึ่งเป็นกล้องโทรทรรศน์หักเหแสงที่ใหญ่เป็นอันดับสอง ก็ใช้กล้องโทรทรรศน์แบบเค็พเพลอร์ ที่ใช้เลนส์ใกล้วัตถุแบบลิทโทร
เลนส์ใกล้วัตถุแบบเฟราน์โฮเฟอร์.
เลนส์ใกล้วัตถุแบบเฟราน์โฮเฟอร์ที่คิดค้นโดยโยเซ็ฟ ฟ็อน เฟราน์โฮเฟอร์ เป็นเลนส์ไร้ความคลาดทรงกลมแบบหนึ่ง มีการใช้กันอย่างแพร่หลายในกล้องโทรทรรศน์หักเหแสงขนาดใหญ่ เช่นเดียวกับแบบลิทโทร คือรวมเลนส์นูนทำจากแก้วคราวน์และเลนส์เว้าทำจากแก้วฟรินต์เข้าด้วยกัน มีข้อดีคือ ให้ค่าความสว่างที่มากกว่า และใช้วัสดุที่เป็นแก้วน้อยกว่า เมื่อเปรียบเทียบเส้นโค้งความคลาดของแบบลิทโทร F20 และแบบเฟราน์โฮเฟอร์ F15 ความคลาดสีในแนวแกนเกือบจะเท่ากัน
ในปี 1904 ฮันส์ ฮาร์ทิงจากฟคท์แลนเดอร์ ได้คิดค้นสูตรคำนวณซึ่งทำให้สามารถหารัศมีความโค้งของพื้นผิวแต่ละด้านของเลนส์ใกล้วัตถุแบบเฟราน์โฮเฟอร์แบบบางได้โดยการคำนวณ 16 สูตรไปตามลำดับ
สโมสรฟุตบอลนิวคาสเซิลยูไนเต็ดในฤดูกาล 2023–24

ฤดูกาล 2023–24 เป็นฤดูกาลที่ 131 ในประวัติศาสตร์ของนิวคาสเซิลยูไนเต็ด และเป็นฤดูกาลที่ 7 ติดต่อกันในพรีเมียร์ลีกนับตั้งแต่เลื่อนชั้นในปี ค.ศ. 2017 สโมสรยังเข้าร่วมในเอฟเอคัพ, ลีกคัพ และยูฟ่าแชมเปียนส์ลีกในฤดูกาลนี้ พวกเขาเข้าสู่การแข่งขันทัวร์นาเมนต์หลังเป็นครั้งแรกนับตั้งแต่ฤดูกาล 2003–04
สรุป.
นิวคาสเซิลออกสตาร์ทฤดูกาลด้วยการเปิดบ้านถล่มสิงห์ผยองแอสตันวิลลา 5–1 หลังจากนั้นพวกเขาฟอร์มสะดุดแพ้ 3 นัดรวด ก่อนจะพลิกกลับมาเก็บชัยชนะได้ 3 นัดรวดเช่นเดียวกัน 1 ในนั้นคือการออกไปเยือนดาบคู่เชฟฟีลด์ยูไนเต็ดที่บรามอลล์เลน แล้วเอาชนะไปได้ 8–0 เมื่อวันที่ 24 กันยายน 2023 เทียบเท่าสถิติที่นิวคาสเซิลเคยบุกไปชนะทีมนกเค้าแมวเชฟฟีลด์เวนส์เดย์ ทีมคู่แข่งร่วมเมืองของเชฟฟีลด์ยูไนเต็ด 8–0 ที่ฮิลส์โบโร เมื่อปี 1999 
หลังจากนั้นอีก 3 วันคือในวันที่ 27 กันยายน พวกเขาเปิดบ้านพลิกล็อกเอาชนะแมนเชสเตอร์ซิตี 1–0 ในศึกคาราบาวคัพรอบที่ 3 จากประตูชัยของอาเล็กซันเดอร์ อีซัก ในนาทีที่ 53 หลังจากนั้นอีก 4 นัดในลีกพวกเขาไม่แพ้ใครเลยโดยชนะ 2 เสมอ 2 จากนั้นในคาราบาวคัพรอบที่ 4 พวกเขาออกไปเยือนแล้วถล่มทีมแชมป์เก่าอย่างแมนเชสเตอร์ยูไนเต็ด ถึง 3–0 เมื่อวันที่ 1 พฤศจิกายน
ส่วนในฟุตบอลสโมสรยุโรปอย่างยูฟ่าแชมเปียนส์ลีก พวกเขาออกไปเยือนซานซีโรเสมอกับเอซี มิลาน แบบไม่มีสกอร์ เมื่อวันที่ 19 กันยายน ต่อมาในวันที่ 4 ตุลาคม พวกเขาสร้างชัยชนะที่น่าจดจำด้วยการเปิดเซนต์เจมส์พาร์ก ถล่มปารีแซ็ง-แฌร์แม็ง 4–1 แบบหักปากกาเซียน ก่อนจะเปิดบ้านแพ้ให้กับโบรุสซีอาดอร์ทมุนด์ 0–1 เมื่อวันที่ 25 ตุลาคม
วันที่ 4 พฤศจิกายน พวกเขาเปิดบ้านเอาชนะอาร์เซนอล 1–0 จากประตูชัยของแอนโทนี กอร์ดอน ในนาทีที่ 64 เป็นการหยุดสถิติไม่แพ้ใคร 10 นัดรวดในลีกของอาร์เซนอล แต่จากนัดนี้ทำให้พวกเขาต้องเสีย บรูนู กีมาไรส์ กองกลางคนสำคัญเนื่องจากติดโทษแบน 1 นัดเพราะสะสมใบเหลืองครบ 5 ใบ จากการโดน สจ๊วต แอทเวลล์ ผู้ตัดสินแจกใบเหลืองในนาทีที่ 88 ส่งผลให้พวกเขาออกไปพ่าย วุลเวอร์แฮมป์ตันวอนเดอเรอส์ 0–2 ที่มอลินิวในสัปดาห์ถัดมา ซึ่งนัดนี้ยังเป็นการประเดิมสนามของ เบน พาร์กินสัน กองหน้าดาวรุ่งวัย 18 ปีซึ่งเป็นผลผลิตจากอะคาเดมีของสโมสรในฐานะตัวสำรองแทนที่ลูวิส ไมลีย์ ในนาทีที่ 67 
หลังจากเบรคทีมชาติไป 2 สัปดาห์ นิวคาสเซิลก็กลับมาเปิดบ้านถล่ม เชลซี 4–1 เมื่อวันที่ 25 พฤศจิกายน นัดนี้ยังเป็นการประเดิมสนามในลีกของนักเตะดาวรุ่งพร้อมกันถึง 3 คนคือ อเล็กซ์ เมอร์ฟี, อามาดู ดียัลโล และไมเคิล อึนดีเวนี จากนั้นพวกเขาออกไปยันเสมอปารีแซ็ง-แฌร์แม็ง 1–1 ถึงถิ่นปาร์กเดแพร็งส์ ในอีก 3 วันต่อมา ตามด้วยเปิดบ้านย้ำแค้นทีมปีศาจแดงเมื่อวันที่ 2 ธันวาคม ก่อนจะพบกับความปราชัยถึง 3 นัดรวมถึงเปิดบ้านแพ้เอซีมิลานตกรอบแบ่งกลุ่มยูฟ่าแชมเปียนส์ลีก จากนั้นจึงเปิดบ้านถล่มฟูลัมถึง 3–0 เมื่อวันที่ 16 ธันวาคม
ก่อนจะตกรอบก่อนรองชนะเลิศของศึกคาราบาวคัพ คาบ้านด้วยน้ำมือเชลซี 6–7 จากการดวลจุดโทษ หลังจากในเวลาเสมอกัน 1–1 ในอีก 3 วันถัดมา ตามด้วยบุกไปแพ้ลูตันทาวน์ 0–1 ถึงเคนิลเวิร์ทโรด จากประตูชัยของแอนดรอส ทาวน์เซนด์ อดีตกองกลางของทีม
พรีซีชั่นและกระชับมิตร.
      ชนะ
      เสมอ
      แพ้
      แข่งขัน
นิวคาสเซิลยูไนเต็ด คอนเฟิร์มการอุ่นเครื่องก่อนเปิดฤดูกาลของพวกเขาด้วยการเดินทางไปสกอตแลนด์เพื่อเล่นกับเรนเจอส์ เดอะแม็กพายส์ยังประกาศทัวร์สหรัฐอเมริกาเพื่อเข้าร่วมการแข่งขันพรีซีซั่น "พรีเมียร์ลีก ซัมเมอร์ ซีรีส์" ด้วยการแข่งขันพบกับ แอสตันวิลลา, เชลซี และไบรตันแอนด์โฮฟอัลเบียน ในวันพุธที่ 14 มิถุนายน มีการยืนยันนัดกระชับมิตรนัดที่ 5 เจอกับเกทส์เฮด
คลองเดินเรือแมนเชสเตอร์

คลองเดินเรือแมนเชสเตอร์  เป็นคลองขุดในนอร์ทเวสต์อิงแลนด์ของอังกฤษ ที่เชื่อมเมืองแมนเชสเตอร์กับทะเลไอริช ซึ่งเริ่มจากแม่น้ำเมอร์ซีย์ ที่อีสต์แฮม ใกล้เอลสเมียร์พอร์ต, เชชเชอร์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จาง เชิ่งเวิน

<ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จาง เชิ่งเวิน (ดำเนินการ ค.ศ. 1163–1189) เป็นจิตรกรจากอาณาจักรต้าหลี่ (ปัจจุบันอยู่ในมณฑลยูนนาน) ในคริสต์ศตวรรษที่ 12
จางเป็นที่รู้จักจากผลงาน "ต้าหลี่กั๋วฟ่านเซี่ยงเจฺวี่ยน" (大理國梵像卷) ที่มีความสูง 30.4 เซนติเมตรและยาว 16.655 เมตร
ภาพพาโนรามาของ "ต้าหลี่กั๋วฟ่านเซี่ยงเจฺวี่ยน"
โอคุ โชกุนหญิงบัลลังก์หลวง

โอคุ โชกุนหญิงบัลลังก์หลวง (; โรมาจิ: "Ōoku"; : โอโอกุ) เป็นซีรีส์มังงะญี่ปุ่น แต่งเรื่องและวาดภาพโดยฟูมิ โยชินางะ ตีพิมพ์ในนิตยสารมังงะ"เมโลดี"ของสำนักพิมพ์ฮากูเซ็นชะตั้งแต่เดือนมิถุนายน พ.ศ. 2547 ถึงธันวาคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 19 เล่ม เป็นเรื่องราวประวัติศาสตร์สลับของญี่ปุ่นช่วงต้นยุคใหม่ซึ่งเกิดโรคลึกลับที่คร่าชีวิตประชากรชายส่วนใหญ่ นำไปสู่การเป็นสังคมมาตาธิปไตยที่โอโอกุกลายเป็นฮาเร็มชายที่รับใช้"โชกุน"ซึ่งบัดนี้กลายเป็นผู้หญิงที่ดำรงตำแหน่งนี้
"โอคุ โชกุนหญิงบัลลังก์หลวง"ได้รับการดัดแปลงเป็นภาพยนตร์คนแสดงในปี พ.ศ. 2553 และ พ.ศ. 2555 และซีรีส์ละครโทรทัศน์ญี่ปุ่น 10 ตอนในปี พ.ศ. 2555 ซีรีส์ละครโทรทัศน์อีกชุดออกอากาศในเดือนมกราคม พ.ศ. 2566 อนิเมะออริจินอลเน็ตแอนิเมชันดัดแปลงผลิตโดยสตูดิโอดีนฉายทางเน็ตฟลิกซ์ในเดือนมิถุนายน พ.ศ. 2566
เจ้า เหมา

เจ้า เหมา (26 สิงหาคม 1099 - 6 ตุลาคม 1099) เป็นพระราชโอรสของจักรพรรดิซ่งเจ๋อจง ประสูติแต่จักรพรรดินีหลิว ได้รับการถวายพระนามย้อนหลังเป็น เจ้าชายเสียนหมิน
ประสูติในวันที่ 8 เดือน 8 ศักราชหยวนฝูปีที่ 2 ตรงกับวันที่ 26 สิงหาคม ค.ศ. 1099 และในวันที่ 8 เดือน 9 ตรงกับวันที่ 18 กันยายน ค.ศ. 1099 พระสนมหลิวพระมารดาผู้ให้กำเนิดได้รับการสถาปนาให้เป็นจักรพรรดินี พระองค์มีพระชนม์ชีพอยู่เพียง 2 เดือนก่อนจะสิ้นพระชนม์ ได้รับพระราชทานพระนามว่า เหมา เยว่หวัง ในปีแรกของศักราชฉงหนิง ตรงกับ ค.ศ. 1102 ในรัชสมัยของจักรพรรดิซ่งฮุ่ยจง ผู้เป็นพระปิตุลา (อา) พระอิสริยยศของพระองค์เปลี่ยนเป็น เจ้าชายเสียนหมิน
การล้อมกิจิ๋ว

การล้อมกิจิ๋ว  เป็นส่วนหนึ่งของการทัพที่ม้าเฉียวริเริ่มเพื่อพยายามจะชิงมณฑลเลียงจิ๋วคืน หลังทัพพันธมิตรกวานซี (ตะวันตกของด่านหานกู่) พ่ายแพ้ในยุทธการที่ด่านตงก๋วนในฤดูหนาว ค.ศ. 211 ในช่วงปลายราชวงศ์ฮั่นตะวันออก
ภูมิหลัง.
หลังทัพพันธมิตรกวานซีสลายตัว ม้าเฉียวนำทหารที่เหลือไปยังลำฉัน (藍田 "หลานเถียน") เพื่อเตรียมการยืนหยัดสู้กับโจโฉต่อไป บังเอิญว่าในเวลานั้นซู ปั๋ว (苏伯) ในเมืองโฮกั้น (河閒 "เหอเจียน") ก่อกบฏ โจโฉตัดสินนำทัพหลักยกเข้าปราบกบฏ ทำให้ม้าเฉียวมีเวลาได้พักฟื้น ม้าเฉียวจึงค่อย ๆ ฟื้นคืนกองกำลังของตนและมีอิทธิพลอย่างมากเหนือชนเผ่าที่ไม่ใช่ชาวฮั่นอีกครั้ง ม้าเฉียวคัดเลือกทหารชาวเกี๋ยงและชาวหูจำนวนมาก และได้รับกำลังเสริมจากเตียวฬ่อแห่งฮันต๋ง ม้าเฉียวจึงวางแผนจะเข้ายึดทุกอำเภอในหลงเส (陇西 "หล่งซี"; ทางตะวันตกของสันเขาหล่ง) และภายในหนึ่งปี ทุกอำเภอยกเว้นกิจิ๋ว (冀城 "จี้เฉิง"; ที่ตั้งที่ว่าการของเมืองเทียนซุย) ในพื้นที่นั้นก็ยอมจำนนให้กองกำลังพันธมิตรของม้าเฉียว
การปิดล้อม.
ในปี ค.ศ. 213 ม้าเฉียวเริ่มปิดล้อมกิจิ๋ว แต่กลายเป็นการศึกที่ยากลำบาก แม้ว่าอุยของข้าหลวงของมณฑลเลียงจิ๋วเสียเปรียบเป็นอย่างมาก แต่เอียวหูผู้ช่วยของอุยของก็ช่วยในเรื่องป้องกันเป็นอย่างดีโดยทำหน้าที่เป็นผู้นำในการปกป้องเมือง เอียวหูคัดเลือกบัณฑิตและพรรคพวกราว 1,000 คนให้อยู่ภายใต้บังคับบัญชาของหยาง เยฺว่ (杨岳) ที่เป็นลูกพี่ลูกน้อง ตัวเอียวหูเองทำหน้าที่เป็นที่ปรึกษากลยุทธ์ของหยาง เยฺว่ เอียวหูบอกกับหยาง เยฺว่ให้สร้างค่ายกลรูปจันทร์เสี้ยวบนบนกำแพงเมืองเพื่อตอบโต้การปิดล้อมของม้าเฉียวและรอกำลังหนุนจากทางตะวันออก อย่างไรก็ตาม ตั้งแต่เดือนหนึ่งถึงเดือนแปดก็ไม่มีวี่แววว่ากำลังหนุนจะเดินทางมาก อุยของจึงส่งผู้ใต้บังคับบัญชาชื่อเหยียน เวิน (阎温) ให้ลอบเดินทางออกไปในเวลากลางคืนเพื่อไปขอความช่วยเหลือจากแฮหัวเอี๋ยนซึ่งประจำการอยู่ที่เตียงฮัน
ฆวีชา กวารัทส์เฆลีอา

ฆวีชา กวารัทส์เฆลีอา (; เกิด 12 กุมภาพันธ์ ค.ศ. 2001) เป็นนักฟุตบอลอาชีพชาวจอร์เจีย ปัจจุบันเล่นในตำแหน่งปีกซ้ายให้แก่ปารีแซ็ง-แฌร์แม็ง ในลีกเอิง และทีมชาติจอร์เจีย เขาถูกมองว่าเป็นหนึ่งในนักเตะดาวรุ่งที่ดีที่สุดในโลก ขึ้นชื่อเรื่องไหวพริบ การเลี้ยงบอล และการทำเกมจนเคยถูกตั้งฉายาโดยแฟนบอลนาโปลีว่า"ควาราโดนา" ซึ่งเป็นการรวมชื่อระหว่างกวารัทส์เฆลีอากับมาราโดนาตำนานนาโปลีชาวอาร์เจนตินา
ระดับสโมสร.
เริ่มต้นอาชีพ.
กวารัทส์เฆลีอามาจากระบบเยาวชนของดีนาโมทบิลีซี เขาเริ่มอาชีพค้าแข้งกับดีนาโมทบิลีซีใน ค.ศ. 2017 โดยเปิดตัวในทีมชุดใหญ่พบกับกอลเฆที-1913 พอที โดยลงมาเป็นตัวสำรองในนาทีที่ 62 เมื่อวันที่ 29 กันยายน ค.ศ. 2017 กวารัทส์เฆลีอาลงเล่น 5 นัดในทุกรายการให้แก่ดีนาโมทบิลีซี โดยทำประตูแรกในเกมที่ชนะชูคูราคอบูเลที 1–0 เมื่อวันที่ 18 พฤศจิกายน ค.ศ. 2017
เนื่องจากผลงานของเขากับทีมชาติจอร์เจียรุ่นอายุไม่เกิน 17 ปี กวารัทส์เฆลีอากลายเป็นผู้คว้าเหรียญทองอาเลคซันเดร ชีวัดเซ คนแรกใน ค.ศ. 2017 สหพันธ์ฟุตบอลจอร์เจียมอบเหรียญรางวัลดังกล่าวให้แก่ผู้เล่นดาวรุ่งที่มีความสามารถทุกปี ในปีต่อมา เขาได้รับเหรียญเงินจากผลงานของเขากับทีมชาติจอร์เจียรุ่นอายุไม่เกิน 19 ปี
ในเดือนมีนาคม ค.ศ. 2018 กวารัทส์เฆลีอาออกจากดีนาโมทบิลีซี อันเป็นผลมาจากสัญญาที่มีข้อโต้แย้ง และต่อมาเขาได้เซ็นสัญญากับรุสทาวีแบบไม่มีค่าตัว
นาโปลี.
เมื่อวันที่ 1 กรกฎาคม ค.ศ. 2022 นาโปลีในเซเรียอายืนยันการเซ็นสัญญาคว้าตัวกวารัทส์เฆลีอาในข้อตกลงระยะยาวจนถึง ค.ศ. 2027 จากดีนาโมบาทูมี ด้วยค่าตัว 10–12 ล้านยูโร กวารัทส์เฆลีอาเปิดตัวกับสโมสรในวันจันทร์ที่ 15 สิงหาคม ในเกมนัดแรกของเซเรียอากับเฮลแลสเวโรนา เขาทำประตูและแอสซิสต์ในชัยชนะ 5–2 เขายิงได้ 2 ประตูในเกมนัดต่อมาที่พบกับมอนซาเมื่อวันอาทิตย์ที่ 21 สิงหาคม เขาทำ 2 ประตูเป็นครั้งแรกในเซเรียอาในชัยชนะ 4–0
เตเลเฟ

เตเลเฟ  ย่อมาจาก เตเลบิซิออนเฟเดรัล  เป็นเครือข่ายโทรทัศน์ในอาร์เจนตินาที่พาราเมาต์โกลบอลเป็นเจ้าของ ก่อตั้งเมื่อวันที่ 15 มกราคม พ.ศ. 2533 โดยอาเบลิโน ปอร์โต สถานีนี้มีสำนักงานใหญ่อยู่ในบัวโนสไอเรส
ดาวีเด ฟรัตเตซี

ดาวีเด ฟรัตเตซี (เกิด 22 กันยายน ค.ศ. 1999) เป็นนักฟุตบอลอาชีพชาวอิตาลีที่เล่นตำแหน่งกองกลางให้กับอินเตอร์มิลาน โดยยืมมาจากซัสซูโอโลในเซเรียอาและทีมชาติอิตาลี
ระดับสโมสร.
ซัสซูโอโล.
เมื่อวันที่ 20 ธันวาคม ค.ศ. 2017 ฟรัตเตซีในวัย 18 ปีเปิดตัวในทีมชุดใหญ่ในเกมเยือนที่ออกไปแพ้อาตาลันตา 1–2 ในเกมโคปปาอิตาเลียรอบ 16 ทีมสุดท้าย มัตเตโอ โปลีตาโน ลงเล่นแทนที่เขาในนาทีที่ 74 ในฤดูกาลนั้นเขานั่งอยู่บนม้านั่งสำรองหลายนัดให้กับทีมชุดใหญ่ของซัสซูโอโล แต่เขาไม่ได้ลงสนาม
อินเตอร์มิลาน.
ในวันศุกร์ที่ 7 กรกฎาคม 2023 ฟรัตเตซีเข้าร่วมทีมอินเตอร์มิลานด้วยสัญญายืมตัวตลอดฤดูกาลพร้อมออปชันซื้อขาด
เตเลบิซา

กลุ่มเตเลบิซา  หรือชื่อทางการค้า เตเลบิซา  เป็นบริษัทสื่อของเม็กซิโก ก่อตั้งเมื่อวันที่ 8 มกราคม พ.ศ. 2516 โดยเอมิลิโอ อัซคาร์รากา มิลโม เป็นกลุ่มสื่อภาษาสเปนที่ใหญ่ที่สุดในโลก
กล้องโทรทรรศน์แบบริตชี–เครเตียง

กล้องโทรทรรศน์แบบริตชี–เครเตียง  เป็นกล้องโทรทรรศน์สะท้อนแสงประเภทหนึ่งที่จอร์จ วิลลิส ริตชี และอ็องรี เครเตียง เป็นผู้คิดค้นขึ้น
ประวัติการคิดค้น.
จอร์จ วิลลิส ริตชี มีความสนใจดาราศาสตร์ตั้งแต่ยังเด็ก เนื่องจากพ่อของเขาทำงานให้แก่บริษัทผู้ผลิตเครื่องจักรและเป็นแฟนตัวยงของดาราศาสตร์
กล้องโทรทรรศน์แบบนิวตันที่ใช้กระจกเงาทรงพาราโบลาบานเดียวมีมุมมองที่ไม่กว้าง ส่วนกล้องโทรทรรศน์แบบกัสแกร็งที่มีกระจกเงาทุติยภูมิทรงไฮเพอร์โบลาแบบนูนก็เช่นกัน ริตชีได้ร่วมมือกับอ็องรี เครเตียง เพื่อสร้างกล้องโทรทรรศน์ที่มีมุมมองกว้างซึ่งพัฒนาขึ้นมาจากกล้องโทรทรรศน์แบบกัสแกร็งเดิม โดยพยายามปรับแก้ความคลาดทรงกลมและความคลาดแบบโคมาที่ผิวของกระจกเงาทั้ง 2 บาน โดยทำให้พื้นผิวเป็นแบบคลาดทรงกลมอันดับสูงที่ใกล้เคียงพื้นผิวทรงไฮเพอร์โบลาทั้งบนกระจกเงาปฐมภูมิและกระจกเงาทุติยภูมิ และใช้เลนส์ไร้ความคลาดทรงกลม ผลงานนี้ทำให้เขาได้รับรางวัลเครื่องอิสริยาภรณ์เลฌียงดอเนอร์
กล้องโทรทรรศน์ขนาด 102 ซม. ที่ติดตั้งที่หอดูดาวกองทัพเรือสหรัฐในปี 1934 เป็นกล้องโทรทรรศน์แบบริตชี–เครเตียงที่ริตชีเป็นผู้สร้างเอง ความยาวโฟกัสเป็น 680 ซม. อย่างไรก็ตาม กล้องนี้มีความโค้งสนามมาก
โครงสร้าง.
กระจกเงาปฐมภูมิเป็นกระจกเงาเว้า ส่วนกระจกเงาทุติยภูมิเป็นกระจกเงานูน โดยทั้งสองกระจกเงามีรูปร่างคล้ายพื้นผิวทรงไฮเพอร์โบลา มีลักษณะคล้ายกับกล้องโทรทรรศน์แบบกัสแกร็ง แต่การปรับแก้ความคลาดนั้นแตกต่างกันมาก เนื่องจากไม่มีความคลาดทรงกลมและความคลาดแบบโคมา ดังนั้นจึงคมชัดแม้ที่บริเวณริมขอบเขตการมองเห็น อย่างไรก็ตาม กล้องชนิดนี้ก็มีความโค้งสนามและความคลาดเอียงอย่างมาก
สถานีรถไฟท่าม่วง

ท่าม่วง เป็นสถานีรถไฟชั้น 4 และเป็นสถานีรถไฟแห่งล่าสุดของการรถไฟแห่งประเทศไทย เคยเป็นสถานีสำคัญในช่วงก่อสร้างทางรถไฟสายมรณะ มีค่ายเชลยศึกใหญ่ เนื่องจากเป็นทุ่งกว้าง มีแหล่งน้ำ และไม่ไกลไม่ใกล้แหล่งชุมชนจนเกินไป ห่างสถานีรถไฟธนบุรี 100.34 กิโลเมตร อยู่ในเขตเทศบาลตำบลท่าม่วง หมู่ 2 บ้านท่าม่วง กับเขตเทศบาลตำบลวังขนาย หมู่ 3 บ้านมะกอกหมู่ อำเภอท่าม่วง จังหวัดกาญจนบุรี ปัจจุบันเป็นลานกองคอนเทนเนอร์ (CY) บนเส้นทางสายตะวันตก
ในสมัยที่ทางรถไฟนี้เริ่มสร้างก็มีการก่อสร้างสถานีรถไฟท่าม่วง เมื่อสิ้นสุดสงครามโลกครั้งที่สอง ได้เริ่มปรับปรุงทาง ปรากฎว่าสถานีนี้ห่างชุมชน จึงได้ยุบเป็นที่หยุดรถในวันที่ 1 มิถุนายน พ.ศ. 2504 และสุดท้ายยกเลิกใช้งานไป แต่ด้วยที่ตั้งใกล้ทางหลวงแผ่นดินหมายเลข 323 สายหนองตะแคง–เจดีย์สามองค์ (ถนนแสงชูโต) ไม่ไกลจากแหล่งอุตสาหกรรม ที่หยุดรถไฟท่าม่วงนี้จึงถูกใช้พื้นที่อีกครั้ง ก่อสร้างเป็น container yard รองรับการขนถ่ายสินค้าด้วยตู้คอนเทนเนอร์ เพิ่มทางหลีก ทางตัน และเครนสำหรับยกตู้สินค้าขึ้นลง พร้อมใส่รถบรรทุกวิ่งเข้าโรงงานต่อไป แต่ไม่ได้เป็นสถานีทางสะดวกอย่างเป็นทางการ รวมถึงไม่มีรถโดยสารจอดให้บริการ แต่รายได้ค่าขนส่งรถไฟต่อเที่ยวหลายหมื่น ด้วยจำนวนสินค้าต่อเที่ยวในรอบเดือน และค่าเช่าพื้นที่ โดยมีสถานีรถไฟท่าเรือน้อยช่วยกำกับ
ในวันที่ 30 กันยายน พ.ศ. 2563 นั้น ที่หยุดรถไฟท่าม่วงได้รับงบประมาณก่อสร้างอาคารสถานี บ้านพักสถานี จำนวน 1 หลัง บ้านพักผู้ช่วยนายสถานีและเสมียนแบบแบ่งห้องพัก 2 ห้อง จำนวน 1 หลัง บ้านพักพนักงานคุมประแจ และบ้านพักรันนิ่งรูมที่ย่านที่หยุดรถไฟท่าม่วง แขวงบำรุงทางกาญจนบุรี กองบำรุงเขตหัวหิน ศูนย์บำรุงทางภาคกลาง ฝ่ายการช่างโยธา เพื่ออำนวยความสะดวกในการขนถ่ายสินค้า และการเดินรถให้ราบรื่นขึ้นและใช้งานจริงในปลายปี พ.ศ. 2564
ในวันที่ 20 พฤษภาคม พ.ศ. 2566 ที่หยุดรถไฟท่าม่วง ได้ยกฐานะโดยเปิดใช้เป็นสถานีรถไฟ ตั้งแต่เวลา 06.00 น.เป็นต้นไป อยู่ระหว่างสถานีรถไฟท่าเรือน้อยและสถานีรถไฟกาญจนบุรี และเป็นสถานีรถไฟลำดับที่ 441 มีทางหลีก 499.70 เมตร ทางตัน 490.80 เมตร และเดินรถโดยระเบียบตอนสมบูรณ์ ระหว่างสถานีท่าเรือน้อย-ท่าม่วง และท่าม่วง-กาญจนบุรี
ซิกทือนา

ซิกทือนา  เป็นเมืองในเทศบาลซิกทือนา เทศมณฑลสต็อกโฮล์ม ประเทศสวีเดน มีประชากร 8,444 คน ตามสำมะโนปี 2010 ชื่อของเทศบาลตั้งชื่อตามเมืองนี้ ทั้งที่ศูนย์กลางบริหารของเทศบาลอยู่ที่เมืองแมชตา
ซิกทือนาเป็นเมืองท่าที่ตั้งขึ้นในปี 980 ราว 4 กิโลเมตรทางตะวันออกของซิกทือนาเก่า ซึ่งประมวลเรื่องปรัมปรานอร์สกล่าวว่าเคยเป็นที่อยู่ของโอดิน
ใจกลางเมืองซิกทือนาเป็นเมืองสมัยกลาง โดยมีสถานที่ท่องเที่ยวสำคัญเป็นซากปรักหักพัง หินจารึกอักษรรูน และถนนเก่าสายหลัก  และยิ่งเป็นที่นิยมในช่วงฤดูร้อน ถนนเล็กที่คดเคี้ยวในเมืองเต็มไปด้วยบ้านเรือนเตี้ย ๆ ที่สร้างจากไม้, ศาลาว่าการเมืองหลังเก่า  ซึ่งมีขนาดเล็ก ๆ และโรงแรม ซึ่งตั้งอยู่ใจกลางเมือง ล้วนเป็นจุดหมายตาของซิกทือนา
ท่าอากาศยานฮวนโช เอ. อิเราส์กิน

ท่าอากาศยานฮวนโช เอ. อิเราส์กิน (IATA: SAB, ICAO: TNCS) หรือเรียกโดยทั่วไปว่า ท่าอากาศยานซาบา เป็นท่าอากาศยานบนเกาะซาบาของแคริบเบียนของเนเธอร์แลนด์ ท่าอากาศยานนี้ได้รับการยอมรับอย่างกว้างขวางว่าเป็นท่าอากาศยานพาณิชย์ที่มีทางวิ่งอากาศยานที่สั้นที่สุดในโลก โดยมีความยาวเพียง 400 เมตร (1,312 ฟุต)
รายละเอียดท่าอากาศยาน.
ท่าอากาศยานได้รับการตั้งชื่อตามรัฐมนตรีฮวนโช เอ. อิเราส์กิน จากอารูบา และมีทางวิ่งอากาศยานเชิงพาณิชย์ที่สั้นที่สุดในโลก กล่าวคือ ยาวเพียง 400 เมตร (1,312 ฟุต) โดยมีเนินเขาสูงขนาบข้างด้านหนึ่งและมีหน้าผายื่นลงไปในทะเลที่ปลายทั้งสองด้าน ท่าอากาศยานอนุญาตให้เครื่องบินใบพัดขนาดเล็กลงจอดได้โดยต้องได้รับการอนุญาตจากสำนักงานการบินพลเรือนเนเธอร์แลนด์แอนทิลลีส เครื่องบินที่ให้บริการที่ท่าอากาศยานฮวนโช เอ. อิเราส์กิน ส่วนใหญ่จะเป็นดีเอชซี-6 ทวินออตเตอร์ หรือบริตเทิน-นอร์แมน บีเอ็น-2 ไอแลนเดอร์
ประวัติ.
แนวคิดการสร้างท่าอากาศยานบนเกาะซาบาได้รับการเสนอต่อสภาเศรษฐกิจโดยเรมี เดอ ฮาเนิน และฌัก แดลเดอแวร์ ผู้รับเหมา หลังจากเดอ ฮาเนิน ได้ลงจอดเครื่องบินทะเลวอต-ซิคอร์สกี โอเอส2ยูที่ท่าเรือฟอร์ตเบย์ใน ค.ศ. 1946 โดยภายหลังการสำรวจพื้นที่เกาะทางอากาศแล้ว เดอ ฮาเนิน จึงได้เลือกพื้นที่โล่งแห่งหนึ่งเป็นที่ตั้งของสนามบินซึ่ง ณ เวลานั้นยังเป็นที่ดินของเอกชน ที่ดินนั้นได้รับการปรับพื้นที่ในเวลาเพียงไม่กี่สัปดาห์ จนเดอ ฮาเนิน สามารถนำเครื่องบินลงจอดบนเกาะซาบาเป็นครั้งแรกเมื่อวันที่ 9 กุมภาพันธ์ ค.ศ. 1959 พร้อมประชากรเกือบทั้งเกาะเข้าชมเหตุการณ์
หลังจากการลงจอดครั้งแรกนั้น เดอ ฮาเนิน ถูกห้ามไม่ให้ลงจอดเครื่องบินบนเกาะอีก จึงไม่มีเที่ยวบินไปหรือกลับจากซาบาเป็นเวลาหลายปี ก่อนการเลือกตั้งรัฐสภาใน ค.ศ. 1962 การที่ไม่มีท่าอากาศยานบนเกาะกลายเป็นปัญหาใหญ่ จนได้มีโกลด วาเตย์ นักการเมืองจากซินต์มาร์เติน ซึ่งเป็นตัวแทนของซาบาในรัฐสภาของเนเธอร์แลนด์แอนทิลลีส และฮวนโช เอ. อิเราส์กิน นักการเมืองชาวอารูบา รัฐมนตรีว่าการกระทรวงการคลังของเนเธอร์แลนด์แอนทิลลีส ณ ขณะนั้น สนับสนุนการสร้างท่าอากาศยานบนเกาะซาบา รัฐบาลเนเธอร์แลนด์จึงได้จัดสรรทุน 600,000 กิลเดอร์ดัตช์ให้พร้อมสร้าง โดยเป็นส่วนหนึ่งของแผน 3 ปีสำหรับหมู่เกาะวินด์เวิร์ด
หลังจากที่ท่าอากาศยานซาบาเริ่มให้บริการอย่างเป็นทางการเมื่อวันที่ 24 กรกฎาคม ค.ศ. 1963 ฌอร์ฌ โกร และนักลงทุนรายอื่นหลายคนก่อตั้ง วินด์เวิร์ดไอแลนดส์แอร์เวย์หรือวินน์แอร์ ใน ค.ศ. 1961 สำหรับการดำเนินการสู่ท่าอากาศยานซาบา แต่สายการบินไม่ได้เริ่มให้บริการโดยทันที เนื่องจากความต้องการผู้โดยสารที่น้อยและยังขาดอากาศยานขึ้นบินและลงจอดในพื้นที่สั้น (STOL) ท่าอากาศยานจึงไม่ได้ใช้งานเป็นเวลาหกเดือน จนวินน์แอร์เริ่มให้บริการไปยังซินต์มาร์เตินด้วยเครื่องบินดีเอชซี-6 ทวินออตเตอ ในปี 1965
รายชื่อสายการบิน.
ในปัจจุบันมีเพียงสายการบินท้องถิ่นวินแอร์ที่ให้บริการเส้นทางบินไปกลับท่าอากาศยาน โดยให้บริการเที่ยวบินทุกวันไปยังซินต์มาร์เติน ด้วยเครื่องบินดีเอชซี-6 ทวินออตเตอร์ โดยเฉลี่ยแล้วเที่ยวบินไปซินต์มาร์เตินใช้เวลาประมาณ 15 นาที
กล้องโทรทรรศน์แบบมัคซูตอฟ–กัสแกร็ง

กล้องโทรทรรศน์แบบมัคซูตอฟ–กัสแกร็ง (Maksutov–Cassegrain telescope) หรือ กล้องโทรทรรศน์แบบมัคซูตอฟ (Maksutov telescope) เป็นกล้องโทรทรรศน์สะท้อนแสงชนิดหนึ่งที่พัฒนาขึ้นมาจากกล้องโทรทรรศน์แบบกัสแกร็ง
ประวัติการคิดค้น.
แม้ว่าจะมีการพัฒนาเครื่องขัดเงาแบบควบคุมด้วยตัวเลขและวิธีการตรวจสอบ แต่การผลิตแผ่นปรับแก้สำหรับกล้องโทรทรรศน์แบบชมิท นั้นยากกว่าการขัดพื้นผิวทรงกลม และวิธีการเพื่อให้ได้ผลเช่นเดียวกับแผ่นปรับแก้ชมิทโดยใช้พื้นผิวทรงกลมเพียงอย่างเดียวได้รับการวิจัยจากทั่วโลก ในปี 1943 ดมีตรี ดมีตรีเยวิช มัคซูตอฟ แห่งสหภาพโซเวียต ได้มุ่งความสนใจไปยังข้อเท็จจริงที่ว่า เลนส์นูนแกมเว้า ที่มีพื้นผิวเว้าหันไปทางวัตถุมี ความคลาดทรงกลมและความคลาดแบบโคมา ตรงข้ามกับกระจกเงาผิวทรงกลม และได้ผลิตกล้องถ่ายภาพมัคซูตอฟ และเพื่อที่จะใช้เป็นกล้องโทรทรรศน์ เขาจึงทำการชุบผิวตรงกลางด้านหลังของเลนส์นูนแกมเว้าทำเป็นกระจกเงาสะท้อนแสงและทำรูตรงกลางกระจกเงาปฐมภูมิเพื่อนำจุดโฟกัสไปทางด้านหลัง เพื่อให้สามารถสังเกตได้จากด้านหลังของลำกล้อง จึงเกิดเป็นกล้องโทรทรรศน์แบบมัคซูตอฟ–กัสแกร็งขึ้นมา
เนื่องจากส่วนหน้าของกระบอกเลนส์ปิดอยู่ กระแสลมในลำกล้องจึงน้อย และเนื่องจากไม่มีแกนรองรับสำหรับกระจกเงาทุติยภูมิ จึงเกิดการเลี้ยวเบนน้อยและให้ภาพที่ดีได้ง่าย มีความคลาดสีเหลืออยู่เพียงเล็กน้อย
พรรคใหม่

พรรคใหม่ (ย่อ: ม.) เป็นพรรคการเมืองไทยที่จดทะเบียนก่อตั้งพรรคเมื่อวันที่ 17 พฤษภาคม พ.ศ. 2565 เป็นพรรคการเมืองที่ได้รับเลือกตั้งสมาชิกสภาผู้แทนราษฎรในการเลือกตั้ง พ.ศ. 2566
ประวัติ.
พรรคใหม่ ก่อตั้งขึ้นโดยมีการประชุมร่วมกันจัดตั้งพรรคการเมือง เมื่อวันที่ 12 กรกฎาคม พ.ศ. 2563 และยื่นจดทะเบียนตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เป็นพรรคการเมืองเลขที่ 5/2565 ตั้งแต่วันที่ 17 พฤษภาคม พ.ศ. 2565 ใช้ชื่อว่า "พรรคใหม่" ชื่อย่อ "ม." และใช้ชื่อภาษาอังกฤษว่า "NEW PARTY" โดยมีตราสัญลักษณ์พรรคเป็นรูป "กำปั้น" 
พรรคใหม่ มีนายกฤดิทัช แสงธนโยธิน เป็นหัวหน้าพรรค และมีนายสุปรีย์ แสงสว่าง เป็นเลขาธิการพรรค
บทบาททางการเมือง.
การเลือกตั้ง พ.ศ. 2566.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคใหม่ส่งผู้สมัครแบบแบ่งเขต จำนวน 4 คน และแบบบัญชีรายชื่อจำนวน 10 คน ได้รับหมายเลข 1 โดยนำเสนอนโยบายล้างบางทุจริต และการปฏิรูประบบราชการทุกหน่วยงาน การยกเลิกเครดิตบูโร การจำกัดสิทธิถือครองที่ดิน เพิ่มสวัสการที่อยู่อาศัย รักษาพยาบาล และกองทุนวัยรุ่นสร้างตัว ให้ผู้เรียนจบใหม่มีเงินทุนใช้ประกอบอาชีพ และได้รับเลือกตั้ง ส.ส.แบบบัญชีรายชื่อ จำนวน 1 ที่นั่ง
หลังการเลือกตั้ง พรรคใหม่ได้เปิดตัวเข้าร่วมรัฐบาลกับพรรคก้าวไกล ในฐานะพรรคที่ได้รับที่นั่งสูงสุดในสภาผู้แทนราษฎร แต่ต่อมาได้ประกาศถอนตัวจากการเข้าร่วมจัดตั้งรัฐบาล เนื่องจากเกิดกระแสต่อต้านจากกลุ่มผู้สนับสนุนพรรคก้าวไกลในสื่อสังคมออนไลน์ "กูไม่เอาพรรคใหม่" หลังมีหนึ่งในคณะกรรมการบริหารพรรคใหม่ ถูกเปิดเผยว่าเคยมีการเผยแพร่คลิปพูดถึงกรณียืนยันไม่แก้ไขกฎหมายความผิดต่อองค์พระมหากษัตริย์ไทย
วันที่ 5 ตุลาคม พ.ศ. 2567 นายกฤดิทัช แสงธนโยธิน สส.บัญชีรายชื่อ ถูกขับออกจากพรรค ต่อมาได้เข้ามสมัครสมาชิกพรรคกล้าธรรม โดยกฤดิทัชให้สัมภาษณ์ว่า ตนสมัครเป็นสมาชิกพรรคกล้าธรรมแล้ว หลังจากที่พรรคใหม่ ซึ่งเป็นพรรคเดิมที่ตนสังกัด มีมติขับตนออกจากสมาชิกพรรค อย่างไรก็ดีในการทำงานในพรรคใหม่ฐานะพรรคร่วมฝ่ายค้าน ยอมรับว่าไม่มีบทบาท ไม่มีที่ยืน และทำงานร่วมกันไม่ได้ ต้องอยู่อย่างโดดเดี่ยว และเมื่อมีหลายพรรคที่รัฐบาลชวนไปอยู่ด้วยจึงได้ตัดสินใจร่วมงานกับพรรคกล้าธรรม ซึ่งยอมรับว่าการตัดสินใจดังกล่าวเพราะได้พูดคุยกับร้อยเอก ธรรมนัส พรหมเผ่า และที่ผ่านมา สส.ในกลุ่มพรรคเล็ก 5-6 คนคุยกันตลอด เพราะมีแนวทางขับเคลื่อนเพื่อยื่นญัตติต่างๆ ร่วมกัน แต่การย้ายสังกัดพรรคกล้าธรรมนั้น ขณะนี้มีชัดเจน 2 คน ส่วนที่เหลือยังอยู่ระหว่างการพิจาณาแนวทาง ซึ่งตนตอบแทนคนอื่นไม่ได้
เอวัมเม สุตัง

เอวัมเม สุตัง (แปลว่า: ข้าพเจ้าได้สดับมาแล้วอย่างนี้;) เป็นวลีขึ้นต้นของบทนำบรรทัดแรกซึ่งปรากฎในพระสูตรบาลีและสันสกฤตของศาสนาพุทธ วลีดังกล่าวปรากฏในพระสูตรว่าด้วยคำสั่งสอนของพระสัมมาสัมพุทธเจ้าในฐานะ "เครื่องยืนยันคำสอนของพระพุทธองค์" ในทางพุทธวิถีเชื่อว่า พระอานนท์ได้เป็นภิกษุรูปแรกที่ใช้วลีนี้เป็นครั้งแรก เพื่อเป็นเครื่องยืนยันพระธรรมของพระพุทธองค์ แต่นักวิชาการคัดค้านความเชื่อนี้ ซึ่งแย้งว่าวลีนี้มีความสัมพันธ์กันประโยคที่ปรากฏในพระสูตรเช่นไร และมีหลายทฤษฏีที่ขยายความวลีนี้ในมุมมองของพระสูตรนั้น ภายหลังวลีนี้ได้ปรากฏในพระสูตรของมหายานและวัชรยาน
ประวัติและการใช้.
ในพระธรรมของศาสนาพุทธ — ปรากฏวลีนี้ครั้งแรกในอรรถกถาของทีฆนิกาย โดยพระอานนท์ ภิกษุรูปแรกที่ใช้วลีนี้ระหว่างการสังคยนาครั้งที่หนึ่ง ซึ่งจัดขึ้นที่ถ้ำสัตบรรณคูหา เมืองราชคฤห์ ในกาลครั้งนี้มีการบัญญัติพระไตรปิฎก และพระอานนท์ทำหน้าที่สังคิตี  กล่าวคือเป็นผู้วิสัชชนาในคำสั่งสอนของพระพุทธองค์ ระหว่างที่เป็นพุทธอุปัฏฐากให้กับพระสัมมาสัมพุทธเจ้า
วลีนี้เป็นคำขึ้นต้นของประโยคที่กล่าวถึงสถานที่แสดงพระธรรมเทศนา และผู้ได้สดับพระธรรมนั้น ในอรรถกถาของจีน กล่าวว่า วลีนี้ปรากฏในพระสูตรในฐานะ "คำขึ้นต้นทั่วไป" , เนื้อหาของประโยคถัดมาจากวลีที่กล่าวถึงองค์ประกอบของพระสูตร เรียกว่า "คำขึ้นต้นเฉพาะ"  ในพุทธพจน์ช่วงต้นบางฉบับ ได้ใช้วลีที่มีโครงสร้างเดียวกันว่า 'วุตฺตํ เหตํ ภควา' (แปลว่า: พระผู้มีพระภาคเจ้าตรัสแล้วอย่างนี้) ปรากฏในอิติวุตตกะ ขุททกนิกาย
การตีความและการแปลศัพท์.
วลีนี้ตีความโดยพระพุทธโฆสะ พระคันถรจนาจารย์ชาวอินเดียช่วงศตวรรษที่ 5 ว่า "ยืนยันในความมีอยู่ของพุทธะ" ฌ็อง ฟิลลีโยซาต์ นักภารตวิทยา (ค.ศ. 1906–82) ไม่เห็นด้วยกับการอธิบายแบบเดิมว่าพระอานนท์เป็นภิกษุที่ใช้วลีนี้เป็นรูปแรก โดยแย้งว่าวลีนี้ไม่ควรนำมาเป็นคำขึ้นต้นเพื่ออธิบายถึงองค์ประกอบซึ่งปรากฏในบทแรก โดยดูเหมือนจะมีผู้แต่งเป็นการรวบรวมเพิ่มภายหลัง อย่างไรก็ตาม การเปรียบเทียบอักขระระหว่างพุทธกับเชน จอห์น โบล์ห นักวิชาการสันสกฤต (ค.ศ. 1917–84) เชื่อว่า วลีนี้เป็นการกล่าวโดยพุทธพจน์ทางตรงมากกว่าจะเป็นคำบอกเล่า
ฌ็อง เปอร์ลูยูสกี นักภารตวิทยา (1885–1944) เชื่อว่าวลีดังกล่าวใช้เพื่อเป็นวลีขึ้นต้นเพื่อแสดงความศักดิ์สิทธิ์ของพระสูตรแบบศรุติ เชื่อว่าประสงค์แสดงเพื่อยกฐานะของพระธรรมในศาสนาพุทธเดียวกับพระเวทในคติพราหมณ์ โบสท์เห็นพ้องกับเปอร์ลูยูสกีในพัฒนาการใช้วลีดังกล่าว แต่เพื่อเป็นประจักษ์พยานของพระธรรมในพระสัมมาสัมพุทธเจ้าว่า "พระธรรมคงได้โดยปราศจากการอธิบายเพิ่ม" โบสท์กล่าวว่าเมื่อพระสาวกได้สดับวลี "เอวัมเม สุตัง" ครั้งแรกโดยพระอานนท์ ทำให้ระลึกถึงพระมหากรุณาคุณของพระสัมมาสัมพุทธเจ้าโดยพลัน #เปลี่ยนทาง นักภารตวิทยา ไม่เห็นด้วยกับโบสท์ โดยอ้างพระธรรมที่ปรากฏในสองคัมภีร์จากทีฆนิกายและมัชฌิมนิกายมักขยายความถึง "... มีผู้สดับธรรมให้ฟัง" มากกว่าเป็นการเล่าด้วยตัวเอง เขาคำนึงว่าวลี "ข้าพเจ้าได้สดับมาแล้วอย่างนี้" ในพระพุทธวาจาของพระสัมมาสัมพุทธเจ้า แต่ย่อมไม่ได้หมายถึงสดับฟังเรื่องราวจากพระสัมมาสัมพุทธเจ้าจากพระโอษฐ์ เขาตระหนักว่าในภาษาสันสกฤตไม่ได้รับการถอดความภายในปัจจุบัน ซึ่งเชื่อว่าไม่ได้เกิดจากการถ่ายทอดจากประสบการณ์ชีวิต
เอเตียน ลาม็องต์ นักภารตวิทยา (ค.ศ. 1903–83) ค้านว่า พระสัมมาสัมพุทธเจ้าทรงแสดงพระธรรมในช่วงต้นของพระสูตรผ่านพระอานนท์